24 மணி நேரத்தில் 5 பேர் மரணம்-  இந்தியாவில் கொரோனா பாதிப்பு 4421 ஆக உயர்வு

இந்தியாவில் கொரோனா வைரஸ் தொற்று உறுதி செய்யப்பட்டவர்களின் எண்ணிக்கை 4421 ஆக உயர்ந்துள்ளது.

இந்தியாவில் கொரோனா வைரஸ் பாதித்தவர்களின் எண்ணிக்கை தொடர்ந்து அதிகரித்த வண்ணம் உள்ளது. சமூக தொற்றை கட்டுப்படுத்த ஊரடங்கு உத்தரவு அமல்படுத்தப்பட்டுள்ளது. அடுத்த இரண்டு வாரங்கள் மிகவும் கடினமான வாரங்கள். இதைக் கடந்து விட்டால் மிகப்பெரிய அளவில் பாதிப்பு இருக்காது என நிபுணர்கள் கணித்துள்ளனர்.

ஏற்கெனவே கொரோனா அறிகுறிகளுடன் மருத்துவமனையில் சேர்க்கப்பட்டவர்களின் பரிசோதனை முடிவுகள் அடுத்தடுத்து வெளிவந்த நிலையில், கொரோனா உறுதி செய்யப்பட்டோரின் எண்ணிக்கை பல மடங்கு உயர்ந்துள்ளது. குறிப்பாக கடந்த ஒருவாரமாக கொரோனா வைரசால் பாதிக்கப்பட்டவர்களின் எண்ணிக்கை அதிகரித்துள்ளது.

நேற்று இரவு நிலவரப்படி இந்தியாவில் 4281 பேருக்கு கொரோனா பாதிப்பு உறுதி செய்யப்பட்டிருந்தது. இன்று காலை வெளியிட்ட தகவலின்படி கொரோனா தொற்று உறுதி செய்யப்பட்டவர்களின் எண்ணிக்கை 4421 ஆக உயர்ந்துள்ளது.

கடந்த 24 மணி நேரத்தில் 5 பேர் உயிரிழந்துள்ளனர். இதன்மூலம் பலி எண்ணிக்கை 114 ஆக உயர்ந்துள்ளது. 325 பேர் குணமடைந்துள்ளனர்.


தமிழக அமைச்சரவை விரைவில் மாற்றம்?

தமிழக அமைச்சரவையை விரைவில் மாற்ற எடப்பாடி பழனிசாமி முடிவு எடுத்துள்ளதாக அதிமுகவில் பரபரப்பு நிலவுகிறது. எடப்பாடி பழனிசாமி முதல் அமைச்சர் ஆன பிறகு இதுவரை அமைச்சரவையில் எந்த மாற்றமும் செய்யவில்லை. அமைச்சரவையில் உள்ள விஜய பாஸ்கர், ஓ.பன்னீர்செல்வம் மற்றும் எடப்பாடி பழனிசாமி குடும்பத்தினரிடம் மீது சிபிஐ விசாரணை மற்றும் வருமான வரித்துறை ரெய்டுகள் நடந்துள்ளன.

முதல் முறையாக அந்த ரெய்டுகள் இப்போது வேகம் எடுத்துள்ளன. அமைச்சர் விஜய பாஸ்கரையும், அவரது பி.ஏ.வையும் குட்கா ஊழல் வழக்கில் சிபிஐ விசாரிக்க திட்டமிட்டு, விஜயபாஸ்கரின் பி.ஏ.வான சரவணன் சிபிஐ விசாரணையில் டிச. 07 வெள்ளிக்கிழமை ஆஜராகியிருக்கிறார்.எனவே முதல் கட்டமாக விஜய பாஸ்கரை சுகாதாரத்துறையில் இருந்து நீக்கிவிட்டு, அந்த இடத்தில் உடுமலை ராதாகிருஷ்ணனை நியமிக்க எடப்பாடி திட்டமிட்டுள்ளா ராம்.

விஜயபாஸ்கரை நீக்குவதாக எடுக்கப்பட்ட முடிவு, கவுண்டர் மற்றும் தேவர் இன அமைச்சரிகளிடையே நிலவும் மோதலை வலுப்படுத்தியுள்ளது. விஜய பாஸ்கருக்கு ஆதரவாக தேவரின அமைச்சர்கள் எடப்பாடியிடம் பேசி வருகிறார்கள். இப்படி அமைச்சர்கள் மத்தியிலேயே மோதல் அதிகரித்து வருவதால் அமைச்சரவையை மாற்றுவதில் எழும் சிக்கல்களை எப்படி சமாளிப்பது என்ற ஆலோசனையிலும் எடப்பாடி ஈடுபட்டுள்ளார் என்று தகவல்கள் தெரிவிக்கின்றன.


இந்தியா-இலங்கை இன்று பலப்பரீட்சை

இன்று நடைபெறும் சாம்பியன்ஸ் ட்ராபி 8-வது போட்டியில், இந்திய அணியை எதிர்கொள்கிறது இலங்கை. மினி உலகக் கோப்பை' என்று அழைக்கப்படும் சாம்பியன்ஸ் ட்ராபி போட்டி, இங்கிலாந்தில் நடைபெற்றுவருகிறது. இந்தியா,பாகிஸ்தான், ஆஸ்திரேலியா உள்ளிட்ட எட்டு முன்னணி அணிகள் இந்தத் தொடரில் பங்கேற்கின்றன. முதல் கட்ட ஆட்டங்கள் முடிவடைந்துள்ள நிலையில், அரையிறுதிக்குத் தகுதி பெற, அணிகளுக்கிடையில் போட்டா போட்டி நடந்துவருகிறது. இதனிடையே, இன்று நடைபெறும் ஆட்டத்தில் இலங்கை அணியும் இந்திய அணியும் மோதுகின்றன. இந்த ஆட்டத்தில் டாஸ் வென்ற இலங்கை, பந்து வீச்சைத் தேர்வுசெய்துள்ளது. இதையடுத்து, இந்திய அணி பேட்டிங் செய்ய களமிறங்க உள்ளது. தொடக்க ஆட்டக்காரர்களாக ஷிகர் தவான் மற்றும் ரோகித் ஷர்மா களமிறங்குகின்றனர். 3 மணிக்குப் போட்டி தொடங்குகிறது.


சசிகலா- பன்னீர்செல்வம் அணியினருக்கு கட்சிப் பெயர், சின்னம் ஒதுக்கீடு!

ஆர்.கே.நகர்த் தொகுதியில் போட்டியிடும் சசிகலா அணி வேட்பாளர் டி.டி.வி.தினகரனுக்கு 'தொப்பி' சின்னத்தையும், பன்னீர்செல்வம் அணிக்கு 'இரட்டை மின்கம்பம்' சின்னத்தையும் தேர்தல் ஆணையம் ஒதுக்கியுள்ளதாக ஏஎன்ஐ செய்தி நிறுவனம் செய்தி வெளியிட்டுள்ளது. ஜெயலலிதா மறைவுக்குப் பின்னர் அதிமுக மூன்றாக உடைந்தது. சசிகலா தலைமையில் ஓர் அணியும், முன்னாள் முதல்வர் ஓ.பன்னீர்செல்வம் தலை மையில் ஓர் அணியும், ஜெயலலிதா அண்ணன் மகள் தீபா தலைமையில் ஓர் அணியும் உருவானது. இதனிடையே, ஆர்.கே.நகர்த் தொகுதிக்கு இடைத் தேர்தல் அறிவிக்கப்பட்டது. இந்தத்தேர்தலில் சசிகலா அணியில் டி.டி.வி. தினகரனும், பன்னீர்செல்வம் அணியில் மதுசூதனனும் வேட்பாளர்களாக அறி விக்கப்பட்டுள்ளனர். தேர்தலில் போட்டியிடுவேன் என்று அறிவித்த தீபா இன்னும் மனுத்தாக்கல் செய்யவில்லை. வேட்பு மனுத்தாக்கல் செய்ய இன்றே கடைசி நாளாகும். இதற்கிடையில், இரட்டை இலைச் சின்னம் கேட்டு சசிகலா, பன்னீர்செல்வம் அணியினர் தேர்தல் ஆணையத்தில் முறையிட்டனர். நேற்று இரண்டு தரப்பு வழக்கறிஞர்களும், தலைமைத் தேர்தல் ஆணையர் நஜீம் ஜைதி முன்னிலையில் வாதிட்டனர். இதைத் தொடர்ந்து, இரட்டை இலைச் சின்னத்தை இரண்டு அணியினருக்கும் தர முடியாது என்றும், அ.தி.மு.க பெயரைப் பயன்படுத்தவும் தேர்தல் ஆணையம் தடைவிதித்தது. மேலும், நாளைக்குள் (இன்று) கட்சியின் பெயர், சின்னங்களை சமர்ப்பிக்க வேண்டும் என்றும் ஆணையம் உத்தரவிட்டிருந்தது. இதைத் தொடர்ந்து, சசிகலா அணியினர், 'அண்ணா திராவிட முன்னேற்றக் கழக அம்மா' என்ற கட்சிப் பெயரையும், தொப்பி, கிரிக்கெட் மட்டை, கத்தரிக் கோல், ஆட்டோ போன்ற சின்னங்களைப் பரிந்துரை செய்தனர். இதேபோல், பன்னீர்செல்வம் அணியினர் 'அதிமுக புரட்சித்தலைவி அம்மா ' என்ற பெய ரையும், 'இரட்டை மின்கம்பம்' சின்னம் கேட்டு பரிந்துரை செய்தனர். இதனிடையே, சசிகலா அணிக்கு 'அண்ணா திராவிட முன்னேற்றக் கழக அம்மா' என்ற கட்சிப் பெயரையும், 'தொப்பி' சின்னமும், பன்னீர்செல்வம் அணிக்கு 'அ.இ.அ.தி.மு.க புரட்சித்தலைவி அம்மா' என்ற பெயரும், 'இரட்டை மின்கம்பம்' என்ற சின்னமும் ஒதுக்கப்பட்டுள்ளதாக ஏஎன்ஐ செய்தி நிறு வனம் செய்தி வெளியிட்டுள்ளது.


பிரதமருக்கு கருப்புக் கொடி காட்டுபவர்கள் தமிழினத்தின் துரோகிகள்... பொன். ராதாகிருஷ்ணன் காட்டம்

மதுரை: பாஜக அமைக்கும் கூட்டணி தமிழகத்தில் குறைந்தது 30 தொகுதிகளை கைப்பற்றும் என்று மத்திய அமைச்சர் பொன் ராதாகிருஷ்ணன் நம்பிக்கை தெரிவித்துள்ளார்.மதுரையில், நாளை எய்ம்ஸ் மருத்துவமனைக்கு அடிக்கல் நாட்ட பிரதமர் மோடி வரவுள்ளார். இந்தநிலையில், நிகழ்ச்சிக்கான ஏற்பாடுகளை மத்திய அமைச்சர் பொன். ராதாகிருஷ்ணன் நேரில் பார்வையிட்டு ஆய்வு மேற்கொண்டார்.

பின்னர், செய்தியாளர்களை சந்தித்த அவர், அடிக்கல் நாட்டு விழாவுக்கு முன்னதாக பாஜகவின் பொதுக்கூட்டம் நடைபெற உள்ளது. பாஜக நடத்தும் மாநாடு மாபெரும் திருப்புமுனையாக அமையும் என்றார். மேலும், மத்திய அமைச்சர்கள் ஜே.பி.நட்டா, பியுஷ் கோயல் ஆகியோர் நாளை வருகின்றனர். 2014 நாடாளுமன்றத் தேர்தல் கூட்டணியை விட வலுவான கூட்டணியை அமைப்போம்.

பாஜக அமைக்கும் கூட்டணி தமிழகத்தில் குறைந்தது 30 தொகுதிகளை கைப்பற்றும். 2019 தேர்தலில் 30க்கும் அதிகமான இடங்களை கைப்பற்றுவோம் என நம்புகிறேன்.தமிழினத்தின் துரோகிகளாக இருப்பவர்கள் மட்டுமே பிரதமர் வரும்போது கருப்புக்கொடி காட்டுவார்கள் என்றும் தெரிவித்தார்.


வெளிநாடுகளில் சொத்துக்கள் குவிப்பு. கோடீஸ்வரர்களுக்கு வலைவீச்சு.

கோலாலம்பூர்,

நாடு இழந்துள்ள வரி வருமானங்களை மீட்கும் ஒரு நடவடிக்கையாக தங்களின் வழக்கமான வருமானத்திற்கும் மேல் ‘அசாதாரணமான’ சொத்துக்களைச் சேர்த்துள்ள கோடீஸ்வரர்களுக்கு அரசாங்கம் வலை வீசப்போவதாக நிதி அமைச்சர் அறிவித்துள்ளார்.வெளிநாடுகளில் உள்ள அவர்களின் சொத்துக்க ளையும் அரசாங்கம் நோட்டமிடும் என்று கூறியுள்ள லிம் குவான் எங், இதனை சாத்தியமாக்கும் பொருட்டு உலகம் முழுவதும் உள்ள எல்லா வரித்துறை அதிகாரிகளுடன் மலேசிய உள்நாட்டு வருமான வரி வாரியம் இணைந்து செயல்படும் என்றும் மிகப்பெரிய தரவு ஆய்வு முறைகளும் பயன்படுத்தப்படும் என்றும் தெரிவித்தார்.

Read More: Malasyia Nanban Tamil Daily on 14.11.2018


ராஜபக்சேவின் குடும்ப விருந்தில் ரஜினியா?

இலங்கை தமிழர்களை ஈவிரக்கமின்றி கொன்று குவித்து இனவாதப் போரை நடத்திய இலங்கை முன்னாள் அதிபர் ராஜபக்சேவின் குடும்பத்தினருக்கு மிகவும் வேண்டியவரின் வீட்டில் நடத்தப்படும் விருந்தோம்பலில் நடிகர் ரஜினிகாந்த் கலந்துகொள்ள திட்டமிட்டுள்ளார். ரஜினி மேற்கொள்ளவிருக்கும் இலங்கைப் பயணத்தின் ஒரு பகுதியாக இந்த விருந்தோம்பலிலும் கலந்துகொள்வதற்கு அவருக்கு அழைப்பு விடுக்கப்பட்டுள்ளது. அந்த விருந் தோம் பலில் ராஜபக்சேவும் கலந்து கொள்ளவிருப்பதாக தெரியவந்துள்ளது. ராஜபக்சேவின் குடும்ப நண்பரான லைகா நிறுவனம் சார்பில் ஈழத் தமிழர் களுக்கு வீடு வழங்கும் நிகழ்ச்சியில் ரஜினிகாந்த் பங்கேற்பதற்கு விடுதலை சிறுத்தைகள் கட்சித் தலைவர் திருமாவளவன் எதிர்ப்பு தெரிவித்துள்ளார். இதுகுறித்து அவர் வெளியிட் டுள்ள அறிக்கையில் கூறியிருப்பதாவது: இலங்கையில் வாழும் தமிழர் களுக்கு லைகா நிறுவனத்தின் சார்பில் 150 புதிய வீடுகள் கட்டி முடிக்கப்பட்டுள்ளன. இந்த வீடுகளை பயனாளிகளுக்கு வழங்கும் நிகழ்ச்சி அடுத்த மாதம் 9ஆம் தேதி நடைபெறவிருக்கிறது. இந்நிகழ்ச்சியில் சிறப்பு விருந்தினராக நடிகர் ரஜினிகாந்த் பங்கேற்று வீடுகளை வழங்க உள்ளார் என்கிற செய்திக்குறிப்பு லைகா நிறுவனத்தின் சார்பில் அதிகாரப்பூர்வமற்ற முறையில் ஊடகங்களுக்குச் சொல்லப்பட்டது. நடிகர் ரஜினிகாந்த் தற்போது ஷங்கார் இயக்கத்தில் 2.0 என்ற படத்தில் நடித்து வருகிறார் இப்படத்தை இலண்டனைச் சேர்ந்த லைகா நிறுவனம் தயாரித்து வருகிறது. இந்நிறுவனத்தின் தலைவர் சுபாஷ்கரன், இலங்கை முன்னாள் அதிபரான ராஜபக்சேவுக்கு நெருக்கமானவர் என்று கூறப்பட்டு வருகிறது. தமிழ் மக்களை வஞ்சிக்கும் சிங்களத்தின் கொடும்போக்கைக் கண்டித்து எல்லோரும் பேச வேண்டிய நேரத்தில், அதை திசை திருப்பும் உத்தி யாகவே இந்த அறிவிப்பு வெளியிடப்பட்டிருக்கிறதோ என்கிற ஐயம் எழுவதைத் தவிர்க்க முடியவில்லை. சிங்கள அரசுக்கு துணை போகும் பிஜேபியின் அனுமதியோடு இவ்வறிவிப்புச் செய்யப்பட்டிருந்தாலும் வியப்பதற்கில்லை. ஏனெனில், ரஜினிகாந்த் போன்ற புகழ்பெற்ற நடிகர் ஒருவரை வைத்து ஒருவிழாவை நடத்தி அந்த ஒளி வெள்ளத்தில் மக்களின் உண்மையான குறைகளை இருட்டில் தள்ளி விடுவது மட்டுமின்றி, பாதிக்கப்பட்ட மக்களுக்கான புனர்வாழ்வு மிக வேகமாக நடந்து கொண்டிருக்கிறது என்று உலகத்துக்குக் காட்டவும் இந்நிகழ்ச்சி பயன்படும் என்பதில் மாற்றுக் கருத்து இருக்க முடியாது. லைகா நிறுவனத்துக்கும், மிகப் பெரும் செலவில் தயாரிக்கப் படுகிற அந்தப் படத்துக்கான உலக அளவிலான விளம்பரமாக அந்நிகழ்ச்சியைப் பயன் படுத்திக் கொள்ள எண்ணுகிறது. சிங்கள அரசாங்கத்துக்கும் தனியார் முதலாளிக்கும் நன்மை பயக்கும் இந்நிகழ்வைச் செயல்படுத்த எவ்வித நியாயமு மின்றி உறவுகள், உடைமைகள் மட்டுமின்றி உரிமைகளையும் இழந்து நிற்கும் அப்பாவி மக்களின் கொடுந்துயரம் பயன்படுகிறது என்பதை நினைக்கும் போது உள்ளம் கொதிக்கிறது. கலைஞர்கள் மக்களை மகிழ்விப்பவர்களாக மட்டுமே இருக்கவேண்டும். எனவே, நடிகர் ரஜினிகாந்த் இந்நிகழ்ச்சியில் கலந்து கொண்டு உலகத் தமிழர் களின் வெறுப்புக்கு ஆளாக வேண்டாம் என்று விடுதலை சிறுத்தைகள் சார்பில் கேட்டுக் கொள்கிறோம். 2009இல் போர் முடிந்து எட்டாண்டுகள் கடந்து விட்ட பிறகும் தமிழர்களுக்குக் குறைந்தபட்ச நீதியைக்கூட வழங்க முன்வராத சிங்கள அரசை விடுதலைச் சிறுத்தைகள் சார்பில் வன்மையாக கண்டிக் கிறோம். ஈழத்தமிழ் மக்களுக்கு நீதி கிடைக்கும்வரை விடுதலைச் சிறுத்தைகள் களமாடுவோம் என்று தெரிவித்துக் கொள்கிறோம். இவ்வாறு அந்த அறிக்கையில் திருமாவளவன் கூறியுள்ளார்.


இசூசு நிறுவனத்தின் புதிய அறிமுகம்!

இசூசு மலேசியா செண்டிரியான் பெர்ஹாட் (Isuzu Malaysia Sdn. Bhd.) நிறுவனம், அதன் வாகனங்களின் வரிசை யில் புதியதோர் அறிமுகத்தை செய்துள்ளது. 3.0L D-Max single cab எனும் இப்புதிய அறிமுகம் மலேசியாவில் கிடைக்கக்கூடிய ஒரே ஒரு வகை மட்டுமே என்று அதன் மலேசிய நிர்வாக இயக்குநர் ஹஜிமி மஷிமுரா கூறினார். இதுவே மிகவும் சக்தி வாய்ந்த பிக் ஆப் டிரக் என்றும் வர்ணிக்கப்பட்டுள்ளது. இவ்வகை டிரக்குடன் 2.5L ரகமும் தற்போது கூடுதல் பாதுகாப்பு அம்சங்க ளுடன் சந்தையில் விற்கப் படுவதாக அவர் சொன்னார். ஒரு கனரக வாக னத்திற்கு ஈடான அனைத்து அம்சங்களும் இதில் உள்ளடக்கியுள்ளன. கரடு முரடான சாலைகளிலும் சுமுக மான பயணத்திற்கு ஏற்றவல்ல வாகனம் இதுவாகும். வாகனத்தின் முன்புற போனட், கிரில், பம்பர் வடி வமைப்புகள் இதற்கு உத்தரவாதம் அளிக்கின்றன. மலேசியாவில் வாகன மோட்டிகளின் தேவைகளை நிறைவு செய்யும் வகையில் தங்களின் இந்த அறிமுகம் அமைந்திருப்பதாக மஷிமுரா தெரிவித்தார். கடந்த ஆண்டு, வாகன விற்பனை சந்தை சவால்மிக்க தாக இருந் தாலும் மலேசியாவில் முதல் தர வர்த்தக வாகன விற் பனை நிறுவனம் என்ற அந்தஸ்தை இசூசு தக்கவைத் துக் கொண்டதை அவர் பெருமை யுடன் பகிர்ந்து கொண்டார்.


கடல் எல்லையைக் குறிக்கும் இலங்கையின் பெயர்ப்பலகை!

கடல் எல்லையைக் குறிக்கும் விதத்தில் பெயர்ப்பலகையைத் திறந்துள்ளது, இலங்கை. இந்தியாவின் எல்லைப் பகுதியான தனுஷ்கோடிக்கும் இலங் கையின் தலைமன்னாருக்கும் இடையே 20 மணல் திட்டுகள் உள்ளன. இவை, கடல்நீரின் பெருக்கத்தைப் பொறுத்து மாறுபடும். இந்திய மீனவர்கள் எல்லை தாண்டிச் செல்லாமல் இருக்கவும், இலங்கையிலிருந்து வருபவர்கள் ஊடுருவல் செய்யாமல் இருக்கவும், நமது எல்லைப் பகுதியான 5-ம் மணல் திட்டில், 'இந்தியா' என்ற பெயர்ப்பலகையை இந்தியக் கடற்படையினர் ஏற்கெனவே வைத்துள்ளனர். தற்போது, இலங்கை அரசும் தலைமன்னாரிலிருந்து 5-வது மணல் திட்டில் தங்கள் நாட்டுக் கொடியுடன், 'இலங்கை' என எழுதப்பட்ட பெயர்ப்பலகையை வைத்துள்ளது. தமிழக மீனவர்கள் அடிக்கடி எல்லை தாண்டுவதாகக் குற்றம் சாட்டி, அவர்களைக் கைதுசெய்வதும், படகுகளைப் பறிமுதல்செய்வதும், கொடூரமாகத் தாக்குவதும் வாடிக்கையாகிவருகிறது. இந்த நிலையில், இந்தப் பெயர்ப்பலகை எந்த அளவுக்குப் பயன்தருமோ!


நடிகை ஸ்ரீதேவி காலமானார்!

நடிகை ஸ்ரீதேவி மாரடைப்பால் காலமானார். அவருக்கு வயது 54.

தமிழ், தெலுங்கு, மலையாளம், கன்னடம், இந்தி திரையுலகில் கோலோச்சியவர் நடிகை ஸ்ரீதேவி. தமிழில் குழந்தை நட்சத்திரமாக அறிமுகம் ஆனவர். பின்பு இந்தி திரையுலகம் வரை சென்று தன் காலடியைப் பதித்தவர்.
ஸ்ரீதேவி தன் குடும்பத்துடன் துபாயில் நடந்த திருமண நிகழ்ச்சி ஒன்றில் கலந்துகொள்ள சென்றிருந்தார். அங்கே அவருக்கு திடீரென மாரடைப்பு ஏற்பட்டது. நேற்று இரவு 11.30 மணியளவில் அவர் உயிரிழந்ததாகத் தெரி கிறது. இந்தத் தகவலை அவருடைய உறவினர் சஞ்சய் உறுதி செய்தார். இந்த மரணம் நிகழ்ந்தபோது ஸ்ரீதே வியின் கணவர் போனி கபூர், மகள் குஷி ஆகியோர் உடனிருந்துள்ளனர். மரண செய்தியை ஏ.என்.ஐ. செய்தி நிறுவனமும் உறுதி செய்துள்ளது.
ரஜினி, கமல் போன்ற தமிழின் உச்ச நட்சத்திரங்களுடன் இணைந்து நடித்தவர் ஸ்ரீதேவி. அவர் நடித்த 16 வயதி னிலே, மூன்றாம் பிறை போன்றவை முக்கியமானப் படங்கள். திருமணத்திற்குப் பிறகு திரைத்துறையை விட்டு விலகிய அவர், சில ஆண்டுகளுக்கு முன்பு இங்கிலீஷ் விங்கிலீஷ் என்ற படத்தின் மூலம் மீண்டும் ரீ எண்ட்ரி ஆனார். பத்மஸ்ரீ, ஃபிலிம்பேர் விருதுகளை பெற்றுள்ளார். அவருடைய மரணம்  கடும் அதிர்ச்சியை ஏற்படுத்தியுள்ளது.  இது திரையுலகுக்கு மிகப்பெரும் இழப்பாகும்.


அரசியலில் ஜெ., கருணாநிதி இல்லை... பலருக்கும் துணிச்சல் வந்துள்ளது

நாகர்கோவில் தமிழக அரசியலில் ஜெயலலிதா, கருணாநிதி இல்லை என்பதால் பலருக்கும் அரசியலில் ஈடுபடும் துணிச்சல் வந்துள்ளதாக மத்திய அமைச்சர் பொன். ராதாகிருஷ்ணன் தெரிவித்துள்ளார். மத்திய அமைச்சர் பொன்.ராதாகிருஷ்ணன் நாகர்கோவிலில் இன்று செய்தியாளர்களுக்குப் பேட்டி அளித்தார். அப் போது அவர் கூறுகையில், தமிழகத்தில் பாஜக மிகவேகமாக வளர்ந்து வருகிறது. தமிழகத்தில் ஏற்பட்டுள்ள அரசியல் இடைவெளியை பூர்த்தி செய்து மாநிலத்தில் முதல்நிலை கட்சியாக உருவாகி வருகிறது. இதனால் தான் பாஜகவில் தினந்தோறும் ஏராளமானோர் இணைந்து வருகிறார்கள். இன்றுகூட பாமகவில் இருந்து பலர் பாஜகவில் இணைந்துள்ளனர். தமிழகத்தில் புதிய போராட்டங்களை உருவாக்கும் முயற்சியில் பலர் இறங்கியிருப் பதாக தகவல் கிடைத்துள்ளது. மக்கள் மத்தியில் தவறான கருத்துக்களை பரப்புவது, சந்தர்ப்பம் கிடைக்கும் போது அரசியல் ஆதாயமாக மாற்றுவதும் தான் இப்போது தமிழகத்தில் நடக்கிறது. இதுதான் அரசியல் என்றாகிப்போயுள்ளது. தகுதி நிறைந்த தலைவர்களான ஜெயலலிதா மறைவு, கருணாநிதி அரசியலில் ஈடுபடாமல் இருப்பதால் பலருக்கு துணிச்சல் வந்துவிட்டது. விவசாயி களுக்காகவே மோடி இருக்கிறார்.சந்தைகளில் மாடு விற்க சில விதிமுறைகளை கொண்டு வந்திருக்கிறார்கள். மாட்டிறைச்சி சாப்பிட கூடாது என யாரும் சொல்லவில்லை. கால்நடைகளை காக்கவும், விவசாயிகளின் நலனை பாதுக்காகவுமே பிரதமர் மோடி இந்த நடவடிக்கையை எடுத்துள்ளார். மேட்டூர் அணை தூர்வாரப்படுவது காலம் தாழ்ந்தது, இருப்பினும் பாராட்டத்தக்கது. மண்பாண்டம் செய்பவர்களுக்கு அந்த மண் கிடைக்க வேண்டும். மணல் வியாபாரிகள் இடைத்தரகர்களாக இருக்க அனுமதிக்க கூடாது. ஜி.எஸ்.டி. வரி தொடர்பாக வணிகர்கள் எப்போதெல்லாம் மத்திய அமைச்சர்களை சந்திக்க கால அவகாசம் கேட்டார்களோ அப்போதெல்லாம் ஏற்பாடு செய்தோம். நாளை நடக்கும் போராட்டம் தேவையற்றது. ஜி.எஸ்.டி. வரி நாடு முழு வதும் உள்ள வி‌ஷயம். இவ்வாறு பொன். ராதாகிருஷ்ணன் கூறினார்.


நாளுக்கு நாள் குண்டாகும் பச்சிளம் குழந்தை!

இந்தியாவில் பிறந்த குழந்தை ஒன்று சரசாரி குழந்தைகளை விட மிகவும் பருமனாக வளர்ந்து வருவது பெற்றோரையும் மருத்துவர்களையும் அதிர்ச்சியில் ஆழ்த்தியுள்ளது. பஞ்சாப் மாநிலத்தில் வசித்து வரும் பெற்றோருக்கு 8 மாதங்களுக்கு முன்னர் ஒரு பெண் குழந்தை பிறந்தது. அதற்கு சகத் குமார் என பெயரிட்டு உள்ளனர். குழந்தை பிறந்தபோது பிற குழந்தைகள் போல சராசரி எடையுடன் இருந்துள்ளது. ஆனால், 4 மாதங்களை கடந்ததும் குழந்தையின் பருமன் வளர்ச்சி அசுரத்தனமான வேகத்துடன் தொடங்கியுள்ளது. முதல் குழந்தையின் வளர்ச்சியை பார்க்கும்போது மிகவும் கவலையாக உள்ளது’ என பெற்றோர் வேதனை தெரிவித்துள்ளார். குழந்தையின் அசுரத்தனமான வளர்ச்சி குறித்து மருத்துவர் பேசியபோது, ‘குழந்தையின் வளர்ச்சி மிகவும் ஆச்சர்யத்தை ஏற்படுத்தியுள்ளது.என்னுடைய அனுபவத்தில் 8 மாதத்திற்கு பிறகு ஒரு குழந்தை இவ்வளவு வேகமாகவும் மிகவும் பருமனாகவும் வளர்வதை இப்போது தான் பார்க் கிறேன். இக்குழந்தை யின் உடலில் என்ன நிகழ்கிறது என்பதை இப்போது உறுதியாக கண்டுபிடிக்க முடியவில்லை. மேல் சிகிச்சைக்காக நவீன வசதிகள் கொண்ட மருத்துவமனைக்கு கொண்டு செல்லப்பட வேண்டும் என மருத்துவர் ஆலோசனை கூறியுள்ளார். ஆனால், பெற்றோர் மிகவும் ஏழ்மை நிலையில் உள்ளதால் குழந்தைக்கு சிகிச்சை அளிக்க உதவுமாறு அரசாங்கத்திடம் தற்போது கோரிக்கை விடுத்துள்ளனர்.


சிரியாவுக்குள் பாய்ந்த அமெரிக்காவின் ஏவுகணைகள்! l

டமாஸ்கஸ்: சிரியா விமானப்படைத்தளம் மீது அமெரிக்கா நடத்திய ஏவுகணைத் தாக்குதலில் அங்கிருந்த ரசாயன ஆயுதக் கிடங்கு அழிக்கப்பட்டதாக தக வல்கள் கூறுகின்றன. சிரியா நடத்திய ரசாயன ஆயுத தாக்குதலுக்கு பதிலடியாக இந்த தாக்குதல் நடந்திருப்பதாக கூறப்படுகிறது. சிரியா நாட்டில் உள் நாட்டுப் போரினால் பெரும் பாதிப்புக்குள்ளான மக்கள் தங்களது வீடுகளையும், இருப்பிடங்களையும் விட்டு புலம்பெயர்ந்து உள்நாட்டிலேயே அகதிகள் முகாமில் தங்கியுள்ளனர். சிரியாவில் அரசுக்கு எதிராக செயல்படும் கிளர்ச்சியாளர்கள் மற்றும் தீவிரவாதிகளை குறிவைத்து அரசுக்கு ஆதரவான விமானப்படையின் போர் விமா னங்கள் செவ்வாய்கிழமையன்று ரசாயன ஆயுதங்களை வீசி தாக்குதல் நடத்தியது. நடத்தப்பட்ட நரம்பு மண்டலத்தைப் பாதிக்கக்கூடிய ரசாயன ஆயுதங் களைப் பயன்படுத்தி நடத்தப்பட்ட தாக்குதலில் ஏராளமான பொதுமக்கள் கொத்து கொத்தாக கொல்லப்பட்டனர். இந்த விஷவாயு தாக்குதலில் 20 குழந்தைகள், பெண்கள் உள்பட 72 பேர் உயிரிழந்ததாக மேற்கத்திய ஊடகங்கள் குறிப்பிட்டு வருகின்றன. ரசாயன வெடி குண்டுதாக்குதலில் உயிரிழந்த குழந்தைகளின் புகைப்படங்கள் உலகை உலுக்கிய நிலையில், அமெரிக்க அதிபர் டொனால்ட் டிரம்ப் இச்சம்பவம் தொடர் பாக கடுமையான கருத்துக்களை தெரிவித்தார்.


புதிய 5 ரூபாய் நாணயம்: ரிசர்வ் வங்கி

மறைந்த முன்னாள் பிரதமர் நேருவின் 125 ஆவது பிறந்த நாளை முன்னிட்டு, புதிய 5 ரூபாய் நாணயத்தை வெளியிட ரிசர்வ் வங்கி முடிவு செய்துள்ளது.

இதுகுறித்து ரிசர்வ் வங்கி தனது அறிக்கையில் குறிப்பிட்றிருப்பது, மறைந்த பிரதமர் நேருவின் 125 ஆவது பிறந்த நாளை முன்னிட்டு புதிய 5 ரூபாய் நாணயம் வெளியிடப்படும்.

மேலும் நாணயத்தில் நேருவின் உருவப்படம், அசோகா தூணின் சிங்க முகம், சத்யமேவ ஜெயதே ஆகியவை பொறிக்கப்படும். புதிய நாணயத்தின் விட்டம் 23 மில்லி மீட்டர் கொண்டதாகவும், 5 என்ற எண்ணும் இடம் பெற்றிருக்கும் என தெரிவிக்கப்பட்டுள்ளது.


பொதுமக்கள் மத்தியில் தேவையற்ற அச்சத்தை உருவாக்குகிறார் மகாதீர்

கோலாலம்பூர், முன்னாள் பிரதமர் துன் டாக்டர் மகாதீர் முகமட் பொதுமக்கள் மத்தி யில் தேவையற்ற அச்சத்தை உரு வாக்கி வருவதாக கெராக்கான் நேற்று சாடியது. ஆட்சியில் இருக்கும் அரசாங்கம் எதிர்க்கட்சியின் செல்வாக்கை கட்டுப்படுத்தி அடக்கிவைக்க தலைவர்களை கைது செய்வதுடன் பொது ஆர்ப்பாட்டங் களுக்கு தடை விதிக்கும் என டாக்டர் மகாதீர் கூறி பொது மக்களின் மத்தியில் பயத்தை ஏற்படுத்தி வருவதாக கெராக்கான் தலைவர் டத்தோஸ்ரீ மா சியூவ் ஹியோங் கூறினார். பிபிபிஎம் செயல் தலைவரு மான டாக்டர் மகாதீர் கூறுவது தவறு என குறிப்பிட்ட மா சியூவ் ஹியோங், அடுத்த பொதுத் தேர்தலில் பக்காத்தான் ஹராப் பான் வெற்றி பெற்றால், பிரதமர் பொறுப்பிற்கு மீண்டும் வரும் பட்டியலில் மகாதீர் இப்போது இடம் பெற்று இருப்பதால் இந்த குற்றச்சாட்டு அவருடைய சதித் திட்டத்தின் ஒரு பகுதியாகும் என தெரிவித்தார். ஆட்சியில் உள்ள அரசாங்கத் தைத் தூற்ற, மகாதீர் ஆதாரமற்ற மற்றும் குரோத நோக்கமுடைய குற்றச்சாட்டு களை சுமத்துவதாக அவர் கூறினார். அர சாங்கத்திடம் இருந்து அரசியல் செல்வாக்கை கவர்ந்து இழுக்க அச்சத்தை உருவாக்கக் கூடிய தந்திரங்களை அந்த முன்னாள் பிரதமர் நாடுவதாக அவர் மேலும் தெரிவித்தார். பிரதமர் டத்தோஸ்ரீ நஜீப் துன் ரசாக் தலைமையிலான அரசாங் கத்தின் தலைமைத்துவத்தை நேற்று முன்தினம் குறைகூறிய டாக்டர் மகாதீர், எதிர்க்கட்சி தலைவர்களுக்கு எதிராக சட்ட நடவ டிக்கைகள் எடுப்பதன் மூலம் எதிர்க்கட்சியை அது பயமுறுத்தி வருவதாக குறிப்பிட்டிருந்தார்.


விமான இயந்திரத்தினுள் காசுகளை வீசிய மூதாட்டி.

ஷாங்காய், சீனாவில் விமானத்தின் இன்ஜினில் சில்லறை நாணயங் களை மூதாட்டி வீசி எறிந்த சம்பவத்தால், விமானத்தில் இருந்த 150 பயணிகள் அவசரமாக வெளியேற்றப் பட்டுள்ளனர். சீனாவில் சீனா தெற்கு விமானம் நிறுவனத்திற்கு சொந்தமான விமானம் ஒன்று ஷாங்காய் மாநகரில் உள்ள புடோங் சர் வதேச விமான நிலையத்தில் இருந்து குவாங்சோவுக்கு செவ்வாய்க்கிழமை நண்பகல் 12.40 மணிக்கு புறப்படுவதற்கு தயாராக இருந்துள்ளது. அப்போது விமானத்தில் ஏறுவதற்காக படிக்கட்டு அருகில் வந்த கியூய் என்ற மூதாட்டி விமானத்தின் இடது பக்கத்தில் உள்ள இன்ஜினில் சில்லரை நாண யங்கள் சிலவற்றை வீசியுள்ளார். இதைக் கண்ட சகபயணி ஒருவர் அந்த மூதாட்டி விமானத்தின் இன்ஜினில் நாணயங்கள் வீசியதை அங்கிருக்கும் அதிகாரிகளிடம் தெரிவித்துள்ளார். இதனால் பயணிகள் நலன் கருதி, விமானத்தின் உள்ளே இருந்து 150-பயணிகளும் உடனடியாக வெளியேற்றப்பட்டனர். அதன் பின்னர் விமானத்தின் இன் ஜினை சோதனை செய்ததில் 9-சில்லரை நாணயங்களை அந்த மூதாட்டி வீசியிருந்தது தெரியவந்தது. இது குறித்து விமானம் நிறுவனம் தெரி விக்கையில், விமானத்தின் இன்ஜினை சோதனை செய்ததில் 9 சில்லரை நாணயங்கள் கண்டுபிடிக்கப்பட்டுள்ளதாகவும் அவை அனைத்தையும் எடுத்து விட்டதாகவும் தெரிவிக்கப்பட்டுள்ளது. அந்த மூதாட்டி பிரார்த்தனை செய்து நாணயங்களை இப்படி வீசி உள்ளார். பாதுகாப்பான ஒரு பயணத்துக்காக பிரார்த்தித்தேன் என்று போலீசாரிடம் தன் செய்கைக்கான விளக்கத்தை பாட்டி கொடுத்துள்ளார். மேலும் அவர் விமானம் எந்த ஒரு விபத்துமின்றி நல்லபடியாக செல்ல வேண்டும் என்பதற்காகவே இது போன்று செய்துள்ளார். மற்றபடி அவர் மீது எந்த ஒரு குற்ற நடவடிக்கைகளும் இல்லை, மனநலம் பாதிக்கப்பட்டவரும் இல்லை என்று விமான நிர் வாகம் சார்பில் தெரிவிக்கப்பட்டுள்ளது. அந்த மூதாட்டியின் இந்த செயலால் விமானப் பயணம் 5 மணி நேரம் காலதாமதமானது. ஷாங்காய் புடோங் விமான நிலையமானது மிக பிரசித்திப் பெற்ற விமான நிலையமாகும். ஆண்டுக்கு 6 கோடியே 60 லட்சம் பயணிகளை கையாளுகிறது.


தேர்தல் தகராற்றில் 6 பேர் சுட்டுக் கொலை

டாக்கா,

வங்காளதேசத்தில் மாவட்ட நிர்வாகங்களுக்கு  நடந்த இரண்டாம் கட்ட வாக்குப்பதிவின்போது ஏற்பட்ட மோதலில் தேர்தல் அதிகாரி உள்பட 6 பேர் சுட்டுக் கொல்லப்பட்டனர். வங்காளதேசத்தில் உள்ள மாவட்ட நிர்வாக அமைப்புகளுக்கான பிரதிநிதிகளை தேர்வு செய்ய பல கட்டங்களாக தேர்தல் நடைபெற்று வருகிறது. நாட்டின் தென்கிழக்கு பகுதியில் உள்ள சில மலையோரப்பகுதி மாவட்டங்களில்  இரண்டாம்கட்ட வாக்குப்பதிவு நடைபெற்றது.

இந்நிலையில் இங்குள்ள ரங்கமாட்டி மாவட்டத்தில் உள்ள ஒரு வாக்குச்சாவடியில் வாக்குப்பதிவு முடிவடைந்ததும் வாக்குப்பெட்டிகள் அனைத்தும் நேற்று முன்தினம் மாலை எண்ணும் இடத்துக்கு கொண்டு செல்லப்பட்டன. இந்த குழுவினர் நொய்மேலி பகுதி வழியாக வந்தபோது அவர்களை வழிமறித்த ஒரு கும்பல் கண்மூடித்தனமாக நடத்திய துப்பாக்கிச் சூட்டில் தேர்தல் அலுவலர் உள்பட 6 பேர்  உயிரிழந்தனர்.

தகவல் அறிந்து சம்பவ இடத்துக்கு விரைந்த ரங்கமாட்டி மாவட்ட போலீசார் பிரேதங்களை கைப்பற்றி பரிசோதனைக்கு அனுப்பிவைத்து  கொலை யாளிகளை தேடி வருகின்றனர்.


எப் - 16 விவகாரம்  அமெரிக்கா தீவிரம்!

வாஷிங்டன்,

அமெரிக்கா தயாரிப்பான, எப் - 16 ரக போர் விமானத்தை இந்தியாவுக்கு எதிராக பாக்., தவறாக பயன்படுத்தியது குறித்து தீவிரமாக விசாரித்து வருவதாக அமெரிக்க அரசு தெரிவித்துள்ளது.

அண்டை நாடான, பாக்.,கின் பாலகோட்டில் உள்ள, ஜெய்ஷ் இ முகமது பயங்கரவாத அமைப்பின் முகாமை, இந்திய விமானங்கள் தாக்குதல் நடத்தி அழித்தன. அதைத் தொடர்ந்து, இந்தியாவுக்குள் நுழைவதற்கு, பாக்., விமானம் முயன்றது. இந்தியாவுக்குள் நுழைந்து, ராணுவ முகாம்களை தாக்கு வதற்கு, அமெரிக்க தயாரிப்பான, எப் - 16 ரக விமானத்தை, பாக்., பயன்படுத்தியது குறித்து, அமெரிக்காவிடம் மத்திய அரசு ஆதாரங்களுடன் தெரிவித்தது.

இந்நிலையில், அமெரிக்க வெளியுறவு துறை துணை செய்தித் தொடர்பாளர், ராபர்ட் பலாடினோ கூறியதாவது: அமெரிக்கா தயாரிப்பான, எப் - 16 போர் விமானத்தை, பாகிஸ்தான் தவறாகப் பயன்படுத்தியது குறித்து அளிக்கப்பட்டுள்ள ஆதாரங்களைப் பரிசீலித்து வருகிறோம். இது தொடர்பாக, பாக்.,கிடம் விளக்கம் கோரப்பட்டுள்ளது என்று அவர் கூறினார்.


கல்விக் கடனைத் திருப்பிச் செலுத்துவதில் Click, Pay & Earn 2022 பி.டி.பி.டி.என். புதிய வியூகம்

கோலாலம்பூர், பிப். 12-

உயர் கல்விக்காக பெறப்பட்ட கடனைத் திருப்பிச் செலுத்துவதில் தேசிய உயர் கல்வி நிதியுதவிக் கழகம் (பி.டி.பி.டி.என்.) 2022 ஆம் ஆண்டில் மேலும் பல்வேறு வியூகங்களை வகுத்து செயல்படுத்தி வருகிறது.

Shopee, BESTPay, SpayGlobal (SarawkPay) ஒத்துழைப்புடன் Click, Pay & Earn 2022  எனும் கடனைத் திருப்பிச் செலுத்துவதற்கான இயக்கத்தை அக்கழகம் இவ்வாண்டு மேற்கொண்டு வருகிறது.

இவ்வியக்கத்தில் பங்கேற்கும் தரப்பினர் ஏற்பாடு செய்துள்ள, கடனைத் திருப்பிச் செலுத்துவதற்கான வழிகளின் வாயிலாக பி.டி.பி.டி.என். கடனை திருப்பிச் செலுத்துவதை எளிதாக்கும்  பொருட்டும் அதனை ஊக்குவிக்கும் வகையிலும் இதனை தாங்கள்  தொடக்கியிருப்பதாக அதன் தலைமை நிர்வாகி அஹ்மட் டாசுக்கி அப்துல் மாஜிட் கூறினார்.

BESTPay, SpayGlobal (SarawkPay)  ஆகிய செயலிகளை பயன்படுத்தி பி.டி.பி.டி.என். கடனை திருப்பிச் செலுத்தும் அனைவரும் இந்த Click, Pay & Earn 2022இயக்கத்தில் பங்கேற்கலாம்.

இம்மாதம் 8 ஆம் தேதி தொடங்கி வரும் ஏப்ரல் (2022) 30 ஆம் தேதி வரையில் இது அமலில் இருக்கும். இதன் மூலம் கிடைக்கக்கூடிய சலுகைகளுக்கு தகுதிபெற வேண்டுமானால் பி.டி.பி.டி.என். கடன் பெறுநர்கள் குறைந்தபட்ச மதிப்பிலான தொகையைச் செலுத்தினால் மட்டும் போதுமானதாகும்.

இவ்வியக்கம் பற்றிய மேல் விவரங்களை அறிவதற்கு www.ptptn.gov.my  என்ற அகப்பக்கத்தை வலம் வரலாம்.


தகுதித் திறனை மட்டுமே பார்த்திருந்தால் அதிகமான இந்தியர்கள் உயர்கல்வி வாய்ப்பை இழந்திருப்பார்கள்

தகுதித் திறன் அடிப்படையில் மட்டுமே மாணவர்கள் உயர் கல்விக் கழகங்களில் நுழைய முடியும் என்ற கட்டாய நிபந்தனையை அரசாங்கம் விதித்தி ருந்தால் அதிகமான மலேசிய இந்தியர்கள் உயர் கல்வியை மேற்கொள்ளும் வாய்ப்பை பெற்றிருக்க மாட்டார்கள் என்று பிரதமர் டத்தோஸ்ரீ நஜீப் துன் ரசாக் சுட்டிக்காட் டியுள்ளார். மலேசிய இந்தியர்களுக்காக உயர் கல்விக் கழகங்களில் கூடுதலாக 700 இடங்களையும், மலேசிய வரலாற்றில் முதல் முறையாக மொட்ரிக்குலேஷன் பயிற்சிகளுக்காக 1,500 இடங்களையும் தனது நிர்வாகம் ஒதுக்கீடு செய்ததாக அவர் கூறினார்.

உயர் கல்வியில் இந்தியர்களின் ஈடுபாடு மிகவும் குறைவாக இருப்பதை நான் உணர்ந்தேன். அதனால்தான் அண்மையில் இந்தியர்களுக்கென கூடுதலாக 700 இடங்களை நான் வழங்கினேன். காரணம், வெறும் தகுதித் திறன் அடிப்படையிலேயே நாங்கள் இதை செய்திருந்தால் இழப்பு இந்திய சமூ கத்திற்குத்தான் என்று அவர் கருத்துரைத்தார்.

Read More: Malaysia Nanban News Paper on 9.10.2017


நாட்டின் இறையாண்மையை அவமதிக்க வட கொரியாவை அனுமதிக்க மாட்டோம்!

நாட்டின் இறையாண்மையை அவமதிக்க வட கொரியாவை அனுமதிக்க மாட்டோம் எனப் பிரதமர் டத்தோஸ்ரீ நஜீப் துன் ரசாக் உள்ளிட்ட மலேசியத் தலைவர்கள் கூறியுள்ளனர். வட கொரிய அதிகாரிகளின் அவமதிக்கும் வகையிலான அறிக்கைகளை கண்டித்த பிரதமர் அவர்கள் மலேசியாவின் இறை யாண்மையை மதிக்க வேண்டும் என்றார். மலேசியா வரும் எவரும் நம்மை மதிக்க வேண்டும். அவர்கள் அடிப்ப டையற்ற குற்றச்சாட்டுகளை முன்வைத்தால் அதற்கு அவர்கள் முறையாக மன்னிப்பு கேட்க வேண்டும். அத்துடன் அவர்களின் அக்கூற்றை திரும்பப் பெற வேண்டும். அவர்கள் அவ்வாறு செய்யாததால் அவர்கள் ஏற்றுக் கொள்ள இயலாதவர்கள் என அறிவிக்கும் வகையிலான நடவடிக்கையை மேற்கொண் டோம். மலேசியாவுக்கான வட கொரியத் தூதர் காங் சோல் குறித்து பேசிய பிரதமர் மேற்கண்டவாறு கூறியுள்ளார். நாட்டின் கௌரவம், இறையாண்மையை யாரும் அவமதிக்க இயலாது எனப் பிரதமர் நேற்று திங்களன்று நாடாளுமன்ற முகப்பு மண்டப வளாகத்தில் கூறியுள்ளார். கிம் ஜோங் நாம் மரணம் தொடர்பில் தென் கொரியாவுடன் சேர்ந்து மலேசியாவும் சதி செய் கிறது என காங்கும் பியோங் யாங்கும் கூறிய தற்கு பிரதமர் பதிலளித்துள்ளார். காங் பாராட்டத்தக்க மனிதரல்லர், அவர் 48 மணி நேரத்தில் நாட்டைவிட்டு வெளி யேற வேண்டும் என கடந்த 4.3.2017இல் விஸ்மா புத்ரா அறிக்கை வெளியிட்டது. குறைகூறல் தொடர்பில் காங் எழுத்துப்பூர்வமாக மன்னிப்பு கேட்க வேண்டும் என வெளி யுறவு அமைச்சர் டத்தோஸ்ரீ அனிபா அமான் கூறியுள்ளார். காங்கின் கூற்று மூர்க்கத்தனமானது என பாதுகாப்பு அமைச்சர் டத்தோஸ்ரீ ஹிஷாமுடின் துன் ஹுசேன் கூறியுள்ளார்.காங்கின் கூற்று இரு நாட்டு நல்லுறவைப் பாதித்துள்ளது என வெளியுறவு துணையமைச்சர் டத்தோஸ்ரீ ரீஸால் மரிக்கான் நைனா மரிக்கான் கூறியுள்ளார்.


வாஷிங்டன்,

அமெரிக்காவின் ஃப்ளோரிடா மாநிலத்தில் உள்ள அதிபர் டிரம்ப் வீட்டில் நுழைய முயன்ற சீனப்பெண் கைது செய்யப்பட்டார். அவரிடமிருந்து வைரஸ் நிறைந்த பென்டிரைவ் பறிமுதல் செய்யப்பட்டுள்ளது. அமெரிக்காவின் ஃப்ளோரிடா மாநிலத்தில், பால்ம் கடற்கரை பகுதியில் உள்ள  அமெரிக்க அதிபர் டிரம்புக்கு சொந்தமான மார்-எ-லாகோ பண்ணை வீட்டிற்கு சீனாவைச் சேர்ந்த யூஜிங் ஜங் நுழைய முற்பட்டார். அங்குள்ள சோதனைச் சாவடியில் இருந்த அதிகாரிகள் விசாரித்தனர். அந்தப் பெண் உள்ளே நீச்சல் குளத்திற்கு குளிக்கச் செல்வதாகக் கூறியுள்ளார்.

ஆனால் அவரின் கைகளில் எவ்வித நீச்சல் உடைகளும் இல்லை. மேலும் நடவடிக்கைகளிலும் சந்தேகமடைந்த அதிகாரிகள் அந்தப்பெண்ணிடம் தொடர்ந்து விசாரணை மேற்கொண்டனர். முதற்கட்ட விசாரணையின் போது அவர் தங்கியிருந்த விடுதிக்கு சென்று, வரவேற்பாளரிடம் விசாரித்தனர். அப்போது அந்தப்பெண் ஐக்கிய தேசிய சீன அமெரிக்க கூட்டுறவு சங்கத்தில் நடைபெறவிருக்கும் நிகழ்ச்சியில் கலந்து கொள்ள வந்துள்ளதாகக் கூறியது தெரிய வந்தது.

இதையடுத்து விசாரணையில்  பொய் கூறியதால் அந்தப்பெண்ணை கைது செய்தனர். அவர் வைத்திருந்த உடைமைகளை சோதனை செய்ததில், 2 சீன கடப்பிதழ்கள், வைரஸ் நிரம்பிய பென்டிரைவ், ஹார்ட் வேர், 4 செல்போன்கள் ஆகியவை பறிமுதல் செய்யப்பட்டன. பாஸ்போர்ட் சீன மொழியில் எழுதப்பட்டிருந்ததால் இரண்டாம் கட்டமாக வேறொரு இடத்திற்கு சென்று விசாரணை நடத்தினர்.

இங்கு நடத்திய விசாரணையில் ஜங் கூறுகையில்,  சீனாவைச் சேர்ந்த என் நண்பர் சார்லஸ், சீனா, அமெரிக்காவிற்கு இடையே உள்ள பொருளாதார தொடர்பு குறித்து அதிபரின் குடும்ப உறுப்பினரிடம் பேசுமாறு என்னை அனுப்பி வைத்தார். இதற்காகவே நான் வந்தேன் என கூறியுள்ளார். அந்தப் பெண் அளித்த தகவல்களில் முரண்பாடு இருப்பதையடுத்து, சார்லஸ் குறித்து அதிகாரிகள் தீவிர விசாரணையில் ஈடுபட்டுள்ளது குறிப்பிடத்தக்கது.


சிறுமி லாரணியா மரணத்தின் பின்னணி!

நான்கு வயது சிறுமி லாரணியா வில்பெர்ட்டின் மரணம் தொடர்பான விவகாரத்தை தாங்கள் புலன் விசாரணை செய்யவிருப்பதாக மலேசிய மனித உரி மைகள் ஆணையம் (சுஹாகாம்) கூறிற்று. தன் மகளின் மரணத்திற்கு மருத்துவமனையின் அலட்சியப்போக்கே காரணம் என லாரணியாவின் தாயார் பி. பிரேம் ஸ்ரீ கூறினார். மருத்துவமனைக்குக் கொண்டு வரப்படுவதற்கு ஒரு மணி நேரத்திற்கு முன்னதாகவே லாரணியா மரணமடைந்து விட்டதாக கிள் ளான் தெங்கு அம்புவான் ரஹிமா மருத்துவமனை இயக்குநர் கூறுவது பொய் என குறிப்பிடும் ஒரு மகஜரை நம்பிக்கை அமைப்பு, பிரேம் ஆகியோரிடம் இருந்து சுஹாகாம் ஆணையர் டத்தோ லோகே யிம் பெங் பெற்றுக் கொண்டார். சுஹாகாம் நிச்சயமாக புலன் விசாரணை நடத்தும். என்ன நடந்தது என நாம் கூற இயலாது. ஆனால் அந்த குடும்பத்தின் பால் நாங்கள் இரக்கம் கொள்கிறோம். இப்போது தனி ஆளாக இருக்கும் அவர்தான் குடும்பத்தையும் கவனித்துக் கொள்ள வேண்டியுள்ளது. நான் இம்மாதிரியான ஒரு சம்பவத்தை தனிப்பட்ட முறையில் கையாண்டதே இல்லை. ஆனால் இதை நாங்கள் நிச்சயமாக உன்னிப்பாக கவனிப்போம் என்று லிம் நேற்று ஆணையத்தின் தலைமை யகத்தில் தி மலேசியன் டைம்ஸிடம் தெரிவித்தார். லோக்குடனான சந்திப்பின் போது, சிறுமி லாரணியா எதிர் நோக்கிய சோதனைகளும் வேதனைகளும் விவரிக்கப்பட்டன. நாற்பது டிகிரி அளவிற்கு காய்ச்சலால் பாதிக்கப்பட்ட லாரணியா, மார்ச் 14 ஆம் தேதியில் இருந்து மருந்தகங்களுக்கும் மருத்துவனைக்கும் கொண்டு செல்லப்பட்டு இரத்த பரிசோதனைகள் செய்யப்பட்டது குறித்து விளக்கமளிக்கப்பட்டது. எனினும், லாரணியா இன்னும் குணமடையாததால் அவரை மருத்துவமனைக்கு விரைந்து கொண்டு செல்லும்படி அவரின் தாயாரிடம் ஒரு மருந்தகத்தைச் சேர்ந்த அதிகாரிகள் கூறினர். இதனைத் தொடர்ந்து மார்ச் 20 ஆம் தேதி லாரணியா மரணமடைந்தார். தன் மகளை அந்த மருத்துவமனைக்கு இரண்டாம் தடவையாக கொண்டு சென்று அனுமதித்த போது அவர் சுயநினைவில் இருந்ததாக பிரேம்ஸ்ரீ கூறினார். என் மகளுக்கு சிகிச்சை அளிக்கப்பட்டுக் கொண்டிருக்கையில் காத்திருக்கும்படி என்னிடம் கூறப்பட்டது. பின்னர் லாரணியா மருத்துவமனைக்கு கொண்டுவரப்படுவதற்கு முன்னரே இறந்து விட்டதாக ஒரு டாக்டர் தெரிவித்தார் என்றார் பிரேம்ஸ்ரீ. தொடக்கத்திலேயே தன் மகளுக்கு முறையான சிகிச்சை அளிக்கப்பட்டிருந்தால் அவர் இன்னும் உயிரோடு இருந்திருப்பார் என்றும் பிரேம் ஸ்ரீ கூறினார். உண்மையைக் கண்டறிய மருத்துவமனையில் சிசிடிவி படக்காட்சிகளை பார்க்கும் படி சுஹாகாமை அந்த மகஜரில் கேட்டுக் கொள்ளப்பட்டிருக்கிறது.


சசிகலாவுக்கு செக் வைத்த ஓ.பி.எஸ்.

முதல்வர் பன்னீர்செல்வம் கிரீன்வேஸ் சாலையிலுள்ள தனது இல்லத்தில் நிருபர்களிடம் கூறியதாவது: என்னுடைய அரசியல் வாழ்க்கையில் தவறு செய்ததாக ஒருபோதும் பெயர் வாங்கியதில்லை. இப்போது புதிதாக அவர்கள் ஒரு புரளியை சொல்லி வருகிறார்கள். காலம்தான் உரிய பதில் சொல்லும். சட்டசபை கூடியபிறகு எனக்கு உள்ள ஆதரவை எம்.எல்.ஏக்கள் நிரூபிப்பார்கள். ராஜினாமாவை திரும்ப பெற கட்டாய சூழல் ஏற்பட்டால் திரும்ப பெறுவேன். எம்ஜிஆர் எதற்காக அதிமுகவை நிறுவினாரோ, ஜெயலலிதா 16 ஆண்டுகாலம் முதல்வராக இருந்து சிறப்பான ஆட்சியை, ஏழை எளிய மக்களுக்கு திட்டங்களை கொண்டு போய் சேர்த்தார். அந்த வழியில்தான் நானும் ஆட்சி நடத்தினேன். இருமுறை சோதனை ஏற்பட்ட காலத்தில் நான் முதல்வராக இருந்தேன். அப்போதும் சரி, இப்போதும் சரி ஜெயலலிதாவின் எண்ணங்களுக்கு மதிப்பளித்து செயல்படுவேன். பாஜக எனக்கு பின்னால் இருப்பதாக கூறுவது வடிகட்டிய பொய். சசிகலா பற்றி 10 சதவீத உண்மைகளை வெளியே சொல்லியுள்ளேன். 90 சதவீத உண்மைகளை என்னுடனே வைத்துக்கொள்கிறேன். என்றார். ஜெயலலிதா சிகிச்சை குறித்து நிருபர்கள் கேள்வி எழுப்பியபோது, "ஜெயலலிதாவின் உடல் நிலை பற்றிய சந்தேகங்கள் பரவலாக நாட்டு மக்களிடையே உள்ளது. அதை போக்க வேண்டிய கடமை, அரசுக்கு இருக்கிறது என்பதை உணர்கிறேன். உச்சநீதிமன்றத்தில் தற்போது பொறுப்பிலுள்ள நீதிபதி தலைமையில் விசாரணை கமிஷன் அமைக்கப்ப்டடு, உண்மையை நாட்டு மக்களுக்கு தெரிவிக்க வழி செய்யப்படும்.


இறந்த குழந்தையின் உடலுடன் 11 நாட்கள் வாழ்ந்த பெற்றோர்

எகிப்தில் உயிரிழந்த தங்கள் குழந்தையின் உடலை 11 நாட்கள் உடன் வைத்திருந்த பெற்றோரின் செயல் மனதை உருக்கும் சம்பவமாக உள்ளது. எகிப்து நாட்டை சேர்ந்தவர் ஜேம்ஸ். இவர் மனைவி Ilse Fieldsend. இவர்களின் மகள் Georgia Fieldsend (3) க்கு கடந்த 2013ல் திடீரென உடல் நல கோளாறு ஏற்பட்டு தனது தாயின் மடியில் மயங்கி விழுந்துள்ளார். பின்னர் மருத்துவர்களிடம் Georgiaஐ காட்ட அவருக்கு மூளையில் பயங்கர நோய்த் தாக்கம் இருப்பதும் அவர் சில நாட்கள் தான் உயிரோடு இருப்பார் என்பது தெரியவந்தது. ஆனால், ஐந்து நாட்கள் கழித்து Georgia உயிரிழந்துள்ளார். Georgia உடலுக்கு அவர் பெற்றோர் உடனே இறுதி சடங்குகள் செய்ய மன மில்லாமல் 11 நாட்கள் தங்கள் வீட்டிலேயே வைத்துள்ளனர். அப்போது நடந்த இந்த சம்பவத்தை சோகத்துடன் Ilse தற்போது உலகுக்கு தெரிவித்துள்ளார். அவர் கூறுகையில், என் குழந்தை சடலத்துக்கு அருகில் படுத்துக்கொண்டு அவள் மேல் நான் எவ்வளவு அன்பு வைத்துள்ளேன் என அழுது கொண்டே அவளிடம் கூறினேன். பின்னர் Georgiaவுக்கு பிடித்த உடைகள் மற்றும் ஷூக்களை அணிவித்தேன் என கூறியுள்ளார். பின்னர் Ilse மற்றும் ஜேம்ஸ் ஆகிய இருவரும் தங்கள் குழந்தையின் இரு பக்கத்திலும் படுத்து கொண்டு கண் கலங்கியுள்ளார்கள். நாட்கள் ஆக, Georgia சடலத்தின் நிறம் மாறியதை தொடர்ந்து 11 நாட்கள் கழித்து, உடலைப் புதைத்துள்ளனர். அதற்கு முன்னதாக Georgia உடலுறுப்புகள் எடுக்கப்பட்டு தற்போது அது ஆறு பேரின் உயிரை காப்பாற்றியுள்ளது. அதன் பின்னர், நோயால் பாதிக்கப் பட்டுள்ள குழந்தைகளுக்கு நன்கொடை வசூல் செய்து அவர்களுக்கு தரும் Ilse, உடலுறுப்பு தானம் குறித்தும் விழிப்புணர்வு நடத்தி வருகிறார்.


தந்தையை காப்பாற்ற கண்ணீருடன் கோரிக்கை விடுத்த 3 பிள்ளைகள்

சவுதி அரேபியா சிறையில் அடைக்கப்பட்டுள்ள தங்களது தந்தையை காப்பாற்ற உதவுமாறு அவருடைய 3 பிள்ளைகள் கனடா பிரதமரான ஜஸ்டின் ட்ரூடோவிற்கு கண்ணீருடன் கோரிக்கை விடுத்துள்ளனர்.சவுதி அரேபியா மத குருக்களை விமர்சனம் செய்த குற்றத்திற்காக Raif Badawi என்பவர் கடந்த 2012-ம் ஆண்டு யூன் 17-ம் திகதி கைது செய்யப்பட்டார். இவரது குற்றத்திற்கு 10 ஆண்டுகள் சிறைத் தண்டனையும், 1,000 கசையடிகளையும் தண்டனையாக நீதிமன்றம் அளித்துள்ளது. இவர் கனடா குடிமகன் இல்லையென்றாலும், இவரது மனைவியும் 3 பிள்ளைகளும் தற்போது கியூபெக் மாகாணத்தில் உள்ள Sherbrooke நகரில் வசித்து வருகின்றனர். இந்நிலையில், தங்களது தந்தையை விடுதலை செய்ய உதவுமாறு 3 பிள்ளைகளும் கனடா பிரதமருக்கு கோரிக்கை விடுத்துள்ளனர். சர்வதேச மன்னிப்பு சபையான அம்னாஸ்ட்டியின் இணையத்தளத்தில் இவர்களது வீடியோ வெளிடப்பட்டுள்ளது. இதில், ‘தந்தையை பார்த்து 5 ஆண்டுகள் ஆகிறது. இனி மேலும் மெளனம் காக்க வேண்டாம். தயவு செய்து சவுதி அரேபியா மன்னரை தொடர்புக்கொண்டு எங்களது தந்தையை விடுதலை செய்ய உதவ வேண் டும்’ என மூவரும் கண்ணீருடன் கோரிக்கை விடுத்துள்ளனர். இவ்விவகாரத்தில் கனடா பிரதமர் அமைதியாக இருப்பதற்கு அம்னாஸ்ட்டியும் தனது கண்டனத்தை தெரிவித்துள்ளது. எனினும், இதுவரை கனடா பிரத மர் இவ்விவகாரத்தில் முடிவு எடுக்கவில்லை.வரும் யூன் 17-ம் திகதி பதாவி கைது செய்யப்பட்டு 5 ஆண்டுகள் நிறைவடைவதால் மாண்டீரியல் நகரில் நிகழ்ச்சி ஒன்றிற்கு அம்னாஸ்ட்டி ஏற்பாடு செய்துள்ளமை குறிப்பிடத்தக்கது.


கெட்கோ நில விவகாரத்தில் முழு ஒத்துழைப்பை வழங்குவதற்கு தயார்

கெட்கோ நில விவகாரத்தில் மலேசிய ஊழல் தடுப்பு ஆணையம் மேற்கொள்ளும் விசாரணைக்கு தங்களின் முழு ஒத்துழைப்பை வழங்குவதற்கு தாங்கள் தயார் என இப்பிரச்சினை தொடர்பாக கடந்த வாரம் எம்.ஏ. சி.சி.யினால் கைது செய்யப்பட்ட தொழில் அதிபர்களான ரெனா சகோ தரர்கள் நேற்று தெரி வித்தனர். நேற்று காலை 9.30 மணிக்கு எம்.ஏ.சி.சி. தடுப்புக் காவலில் இருந்து அவ்விரு சகோதரர்களான ரெனா. ராமலிங்கம், ரெனா.துரைசிங்கம் விடுவிக்கப்பட்டனர்.

நேற்று நடைபெற்ற நிருபர்கள் சந்திப்பில் அவர்கள் கூறியதாவது: கெட்கோ நில விவகாரம் தொடர்பில் எம்.ஏ.சி.சி. விசாரணைக்காக எங்களை தடுத்து வைத்தது. அவ்விசாரணைக்கு நாங்கள் முழு ஒத்துழைப்பு வழங்கியதுடன் அனைத்து கேள்விகளுக்கும் சரியான  வழியில்  விளக்கங்களை தந்தோம்.

எம்.ஏ.சி.சி.யின் விசாரணை மிகவும் நேர்த்தியாகவும் வெளிப்படையாகவும் நடந்தது. கேட்கப்பட்ட அனைத்து ஆவணங்களும்  சமர்ப்பிக்கப்பட்டன. இதன் அடிப்படையில்,  திங்கட்கிழமை வரை  எங்களுக்கு வழங்கப்பட்ட தடுப்புக்காவல் காலவரையை குறைத்து, நாங்கள்  கொடுத்த வாக்கு மூலம் மன நிறைவு  அளித்ததால் நேற்று காலை விடுவிக்கப்பட்டோம்.

Read More: MALYSIA NANBAN NEWSPAPER on 2.10.2017


நீரில் மூழ்கியது பினாங்கு.

ஜார்ஜ்டவுன்,

சனிக்கிழமை தொடங்கி 15 மணி நேரத்திற்கும் மேல் தொடர்ந்து கொட்டித்தீர்த்த சூறாவளி மழையால் ஏற்பட்ட பயங்கர வெள்ளத்தில் பினாங்கு தீவு முற்றாக ஸ்தம்பித்துள்ளது. திடீர் வெள்ளத்தில் சிக்கி செய்வதறியாது மக்கள் அச்சத்தில் உறைந்திருக்கும் அதே சமயம், நொண்டிச் சாக்குகள் கூறுவதை மாநில அரசாங்கம் உடனே நிறுத்திக்கொண்டு, இந்நிலை மைக்கு தாங்களே பொறுப்பேற்க வேண்டும் என்று கண்டனக் குரல் எழுந்துள்ளது. பினாங்கின் வரலாற்றில் இதுவே படுமோசமான வெள்ளம் என்றும் வர்ணிக்கப்பட்டுள்ளது.

மேலும், மாநிலத்தில் வடிகால் அமைப்பு சரியாக இல்லாததால் இத்தகைய பெரும் பாதிப்பு ஏற்பட்டுள்ளது என்று மாநில அரசாங்கம் ஒப்புக்கொண்டுள்ளது.

பினாங்கில் அளவுக்கதிமான மேம்பாட்டுப் பணிகள் மேற்கொள்ளப்பட்டு வருகின்றன. ஆனால், கடுமையான மழை, வெள்ளம் போன்ற பேரிடர் சூழலை சமாளிப்பதற்கு வடிகால் முறைகளை சீர்படுத்துவது போன்ற நடவடிக்கைகளை எடுக்க மேம்பாட்டாளர்கள் தவறியிருக்கின்றனர் என்று சமூக நல அமைப்புகள் சாடியுள்ளன.

அதிகரிக்கும் வெள்ள நீரை கட்டுப்படுத்துவதற்கு தோதாக மாநிலத்தின் வடிகால் முறைகள் அமையவில்லை. அதன் காரணமாகவே கால்வாய்களிலும், ஆறுகளிலும் நீர் பெருகி பல இடங்கள் வெள்ளத்தில் மூழ்கும் அபாய நிலை ஏற்பட்டது என்று மாநில ஊராட்சி மன்ற, போக்குவரத்து நிர்வாக, வெள்ள நிவாரணக் குழுவின் தலைவர் சோவ் கோன் இயோவ் தெரிவித்தார்.

Read More: Malaysia Nanban News Paper on 6.11.2017


நோட்டாவோடுதான் தேசியக் கட்சிகளுக்குப் போட்டி!' - தம்பிதுரை கிண்டல்

தமிழகத்தில் எப்போது வேண்டுமானாலும் ஆட்சி கவிழலாம். அதனால், எந்த நேரத்திலும் சட்டமன்றத் தேர்தல் வரலாம் என்ற நிலை பல மாதங்களாக நீடித்துவருகிறது. இந்தக் காரணத்தால், உள்ளூர் கட்சிகள் முதல் தேசியக் கட்சிகள் வரை அரசியல் களத்தில் தீவிரமாக செயல்பட்டுவருகின்றன. மறு பக்கம், ரஜினி, கமல்ஹாசன், விஷால் என தமிழ் சினிமாவின் முன்னணி நடிகர்கள் நேரடி அரசியலில் குதித்துள்ளனர். மாநிலத்தில் சூழல் இப்படி இருக்கையில், மக்களவை துணை சபாநாயகர் தம்பிதுரை, `தேசியக் கட்சிகள் நோட்டாவோடுதான் போட்டிபோட முடியும்' என்று கிண்டலாகக் கருத்து தெரிவித்துள்ளார்.

சென்னை விமான நிலையத்தில் இன்று செய்தியாளர்கள் மத்தியில் பேசிய அவர், `தமிழகத்தில் திராவிட கலாசாரத்தை யாராலும் அழிக்க முடியாது. தமிழகத்தில் தேசியக்கட்சிகளுக்கு இடம் கிடையாது. தேசியக் கட்சிகள் நோட்டாவுடன்தான் போட்டியிட முடியும். திரைத்துறையிலிருந்து சினிமாவுக்கு வரும் அனைவரும் எம்.ஜி.ஆர் ஆகிவிடமுடியாது என்பதைப் புரிந்துகொள்ள வேண்டும். பதவிக்காக எம்.ஜி.ஆர் அரசியலுக்கு வரவில்லை, சமூக நீதியை நிலைநாட்டவே வந்தார். தற்போது, திரைத்துறையிலிருந்து நடிகர்கள் அரசியலுக்கு வருவது ஏன் என்பதை மக்கள் புரிந்துகொள்வார்கள்' என்று ஆவே சமாகப் பேசியுள்ளார். சமீபத்தில் நடந்த ஆர்.கே.நகர் இடைத்தேர்தலில் பா.ஜ.க, நோட்டாவைவிட குறைவான வாக்குகள் வாங்கியது குறிப்பிடத்தக்கது.


மம்தா பானர்ஜி 'பாஜக பேரணியை தடை செய்யலாம்' ஆனால் வெற்றியை தடை செய்ய முடியாது

மேற்கு வங்காளத்தில் பாஜக பேரணியை மம்தா பானர்ஜி தடை செய்யலாம். ஆனால் வெற்றியை தடை செய்ய முடியாது என பாஜக தேசிய தலைவர் அமித்ஷா கூறினார். பாராளுமன்ற தேர்தலில் 6 கட்ட  வாக்குப்பதிவு முடிந்த நிலையில், 7-வது கட்ட மற்றும் இறுதி கட்ட தேர்தல் வரும் 19 ஆம் தேதி நடைபெறுகிறது. இந்த நிலையில்  மேற்கு வங்காளம் மாநிலத்தில் ஆளும் திரிணாமுல் காங்கிரஸ் மற்றும் பாஜக தொண்டர்களிடையே கடுமையான மோதல்கள் நடைபெற்று வருகின்றன.

பிரதமர் மோடியும், மேற்கு வங்காளம் மாநில முதல் மந்திரி மம்தா பானர்ஜியும் காரசாரமாக ஒருவரையொருவர் தாக்கி பேசி வருகின்றனர். இந்நிலை யில், இறுதிக்கட்ட பிரசாரத்துக்காக ஜாதவ்பூர் பகுதியில் பாஜக தலைவர் அமித் ஷா கலந்து கொள்ளும்  மிக பிரமாண்டமான  பொதுக்கூட்ட பேரணிக்கு ஏற்பாடு செய்யப்பட்டிருந்தது. இந்த கூட்டத்திற்கு அனுமதி அளிக்க போலீசார் மறுத்து விட்டனர். இந்த பேரணியில் பங்கேற்பதற்காக அமித் ஷா வரும் ஹெலிகாப்டர் தரையிறங்கவும் அனுமதி மறுக்கப்பட்டதால் அம்மாநில பாஜகவினர் மத்தியில் கடும் கொந்தளிப்பை இது ஏற்படுத்தியுள்ளது.

அமித்ஷா பொதுக்கூட்டத்துக்கு தடை விதித்ததை கண்டித்து, போராட்டம் நடத்தப்படும் என்று பாஜக நிர்வாகிகள் தெரிவித்துள்ளனர். மேலும், தேர்தல் ஆணையத்தில் முறையிட இருப்பதாகவும் பாஜகவினர் தெரிவித்தனர். மேற்கு வங்காளத்தில் உள்ள 9 தொகுதிகளுக்கு வரும் 19 ஆம் தேதி தேர்தல் நடைபெற உள்ளது.  இது குறித்து கேனிங்கில் நடைபெற்ற பிரசார கூட்டத்தில் அமித்ஷா பேசும் போது கூறியதாவது:-

மேற்கு வங்க முதல்வர் மம்தா பானர்ஜி, நான் "ஜெய் ஸ்ரீ ராம்" என கூறியதற்காக என்னை கைது செய்ய துடிக்கிறார். மேற்குவங்காளத்தில் நான் கலந்து கொள்ளும் பேரணியை மம்தா பானர்ஜி தடை செய்யலாம் , ஆனால் பாஜக வெற்றியை தடை செய்ய முடியாது. சகோதரி மம்தா "ஜெய் ஸ்ரீ ராம்" பாடலை கேட்டு கோபமாக இருக்கிறார்.  நான் இன்று இங்கு "ஜெய் ஸ்ரீ ராம்" பற்றி பேசுகிறேன். தைரியம் இருந்தால், நீங்கள் (மம்தா) என்னை கைது செய்யுங்கள். நான் நாளை வரை கொல்கத்தாவில் தான் இருப்பேன்.

மம்தா பானர்ஜி அரசாங்கம் வெளிப்படையாக குழப்பமடைந்துள்ளது. நான் பேரணிகளில் கலந்து கொள்வதை  அவர் தடுக்க விரும்புகிறார் என கூறினார்.


மலைப் பாம்பை கால்சட்டைக்குள் மறைத்து  கடத்திய நபர்

மிச்சிகன்,

அமெரிக்காவில் வளர்ப்பு பிராணிகளுக்கான கடையில் நபரொருவர் மலைப் பாம்பு ஒன்றைத் திருடி பேன்ட்டில் மறைத்து கடத்தி சென்றுள்ளார்.

துணிக்கடை, நகைக் கடை போன்ற கடைகளுக்கு செல்லும் சிலர் அங்குள்ள பொருட்களை யாருக்கும் தெரியாமல் திருடி தங்களது உடைமைகளுக்குள் மறைத்து வைத்து கொண்டு சென்று விடுவர்.  கடைகளில் உள்ள சி.சி.டி.வி. கேமராக்களின் வழியே இவை தெரிந்துவிடும்.  இதுபோன்று இல்லாமல் நப ரொருவர் மலைப் பாம்பினை திருடி கால்சட்டைக்குள் மறைத்து கடத்திச் சென்றுள்ளது பரபரப்பினை ஏற்படுத்தி உள்ளது.

அமெரிக்காவின் மிச்சிகன் நகரில் ஐ லவ் மை பெட்ஸ் என்ற வளர்ப்பு பிராணிகளுக்கான கடை ஒன்று உள்ளது.இந்த கடைக்கு வந்த ஒரு நபர் அங்கிருந்த கூண்டில் இருந்து பைத்தான் வகை மலைப் பாம்பு ஒன்றை திருடி தனது பேன்ட்டில் மறைத்து வைத்து உள்ளார்.

அதன்பின் சிறிதுநேரம் அங்கிருந்த அவர் வேறு எதுவும் வாங்காமல் பாம்பினை கடத்திக் கொண்டு சென்று விட்டார்.  இதுபற்றிய சி.சி.டி.வி. காட்சி சமூக வலைதளத்தில் வெளியிடப்பட்டு உள்ளது.  அந்நபரை பற்றி தெரிந்தவர்கள் அல்லது அவரை அறிந்தவர்கள் போலீசாரிடம் தெரிவிக்கும்படி கூறப்பட்டு உள்ளது.

இது விஷமற்ற வகையைச் சேர்ந்தது.அதனால் கடந்த காலங்களில் அரசர்கள் இந்த வகை பாம்பினை நகை அணிவது போன்று தங்களின் மேல் அணிந்து கொள்வது வழக்கம்.  இதனால் இந்த வகை மலைப் பாம்பு ராயல் பைத்தான் என அழைக்கப்படுகிறது.


போதைப்பொருள் கடத்தல் குற்றங்களுக்காக சிங்கையில் மரண வாசலில் மலேசியர்கள்

கோலாலம்பூர், ஏப். 30-

தூக்குத் தண்டனையை ரத்துச்செய்ய வேண்டும் என மலேசியாவில் குரல் எழுப்பப்பட்டு வருகிறது. அரசாங்கம் இது குறித்து உறுதியான முடிவெதையும் இன்னும் எடுக்கவில்லை. ஆனால், நமது அண்டை நாடான சிங்கப்பூரில் போதைப்பொருள் சம்பந்தப்பட்ட குற்றங்களுக்காக மலேசியர்கள் தூக்கிலிடப்படுகின்றனர்,  இன்னும் சிலர் தண்டனை நிறைவேற்றத்திற்காக காத்துக்கொண்டிருக்கின்றனர்.

நாகேந்திரன் தர்மலிங்கம் எனும் 34 வயது மலேசியர் கடந்த புதன்கிழமை தூக்கிலிடப்பட்டார். இவர் மீது போதைப்பொருள் கடத்தல் குற்றச்சாட்டு கொண்டு வரப்பட்டது. போதைப்பொருள் கடத்தலுக்கு எதிராக உலகின் மிகவும் கொடுமையான ஒரு தண்டனையாக இது கருதப்படுகிறது.

இதனிடையே, நாகேந்திரனுக்கு அடுத்து நேற்று வெள்ளிக்கிழமை தூக்கிலிடப்படவிருந்த 36 வயது கே.தட்சணாமூர்த்தி என்ற மற்றொரு மலேசியரின் தண்டனை இறுதி நேரத்தில் நிறுத்தி வைக்கப்பட்டது. தட்சணாமூர்த்திக்கு நேற்று தண்டனை நிறைவேற்றப்பட்டிருந்தால் 2016 முதல் சிங்கப்பூரில் போதைப்பொருள் குற்றங்களுக்காக மரண தண்டனை நிறைவேற்றப்பட்ட ஆறாவது மலேசியராக அவர் விளங்கியிருப்பார்.

தட்சணாமூர்த்தியை தவிர்த்து இன்னும் எட்டு மலேசியர்கள் தங்களின் மரண தண்டனை நிறைவேற்றத்திற்காக காத்துக் கொண்டிருக்கின்றனர் என சிங்கப்பூரின் மனித உரிமைகள் வழக்கறிஞரான ரவி மாடசாமி கடந்த 2022 பிப்ரவரி மாதம் சிங்கை நீதிமன்றத்தில் சமர்ப்பித்திருந்த வாக்குமூல ஆவணங்கள் தெளிவாகக் காட்டின என்று மலாய் மெயில் தகவல் வெளியிட்டுள்ளது.

2010 முதல், மொத்தம் 14 மலேசியர்கள் சிங்கையில் தூக்குத் தண்டனை நிறைவேற்றத்திற்காக காத்துக்கொண்டிருக்கின்றனர். அவர்களில் முக்கால்வாசியினர் இந்தியர்களே. 11 பேர் பட்டியலில் உள்ளனர். இருவர் மலாய்க்காரர்கள், ஒருவர் சீனர். அதே சமயம், மேல் முறையீட்டின் வாயிலாக தங்கள் குற்றச்சாட்டுகள் அல்லது தண்டனைகள்  மாற்றப்பட்ட 37 குற்றவாளிகளில் 13 பேர் மலேசியர்கள் ஆவர். அவர்களில் எழுவர் சீனர்கள், ஐவர் இந்தியர்கள் மற்றும் ஒருவர் மலாய்க்காரர் ஆவார்.

தட்சணாமூர்த்தியின் மேல் முறையீடு வரும் மே 20 ஆம் தேதி செவிமடுக்கப்படும் என்று மனித உரிமைகள் வழக்கறிஞர் ஜாய்ட் மாலெக் கூறியதாக மலாய் மெயில் குறிப்பிட்டுள்ளது. ஆனால், போதைப்பொருள் குற்றவாளிகளுக்கான தண்டனையிலிருந்து சிங்கப்பூர் பின்வாங்கியதாக சரித்திரம் கிடையாது என்பதை ரவி நினைவூட்டினார்.

சிங்கப்பூர் இச்சட்டத்தைக் கண்டிப்பாகப் பின்பற்றி வருகிறது. மரண தண்டனையை விமர்சனம் செய்பவர்களுக்கு அந்நாட்டு அரசாங்கம் கூறும் பதில்களே இதற்கு ஆதாரம். எனினும், இவ்வாறு நடந்து கொள்வதன் வழி, குறிப்பாக மாற்றுத் திறனாளிகள், அவர்களின் குடும்பத்தினரின்  உணர்வுகளை அது அலட்சியம் செய்து வருகின்றது என்றார் ரவி.

போதைப்பொருள் குற்றங்களுக்காக சிங்கப்பூரில் தண்டனை பெற்றவர்களில் மலாய்க்காரர்கள் அதிகமாக இருப்பதாக ரவி தனது வாக்குமூல பதிவுகளில் கூறியிருக்கிறார். மலாய்க்காரர்கள் மொத்தம் 77 பேர் உள்ளனர். அவர்களில் மேலே குறிப்பிடப்பட்டுள்ள 14  மலேசியர்கள் அடங்குவர். மொத்த எண்ணிக்கையில் 15 இந்தியர்கள், 10 சீனர்கள், இரு மற்ற நாடுகளின் பிரஜைகள் ஆவர்.

சிங்கப்பூர் மக்கள் தொகையில் 13.5 விழுக்காட்டினராக மலாய்க்காரர்கள் இருந்த போதிலும் 2021 ஜூன் மாதம் வரையில் போதைப்பொருள் குற்றங்களுக்காக தண்டிக்கப்பட்ட சிங்கை குடியிருப்பாளர்களில் 77 விழுக்காட்டினர் மலாய்க்காரர்களாக உள்ளனர். இது 2010 முதலான கணக்காகும்.

போதைப்பொருள் சம்பந்தப்பட்ட குற்றங்களுக்காக இதுவரை நான்கு மலேசியர்களுக்கு சிங்கப்பூரில் மரண தண்டனை நிறைவேற்றப்பட்டுள்ளது. சிங்கப்பூரின் ஒருங்கிணைந்த மின்னியல்  வழக்கு முறையின் கீழ் இத்தகவல்கள் பெறப்பட்டுள்ளன.:

* அப்துல் ஹெல்மி அப்துல் ஹாலிம் - இவர் 2019 நவம்பர் 21 ஆம் தேதி தூக்கிலிடப்பட்டார். 2015 ஏப்ரல் 9 ஆம் தேதி கைது செய்யப்பட்ட அப்துல் ஹெல்மி, 16.56 கிராம் டயாமோர்ஃபின் கடத்தியதாக குற்றஞ்சாட்டப்பட்டு 2017 மார்ச் 24 ஆம் தேதி மரண தண்டனை விதிக்கப்பட்டார்.

குற்றமிழைக்கும்போது அவருக்கு 32 வயது. மத்திய போதைப்பொருள் ஒழிப்புப் பிரிவினர் அவரை கைது செய்தபோது ஜொகூரிலிருந்து மோட்டார் சைக்கிளில் அந்த போதைப்பொருளைக் கொண்டு வந்ததையும் சிங்கை, தெக் வொய் லேனில் உள்ள கார் நிறுத்துமிடத்தில் ஒருவரிடம் அதனை கொடுக்கவிருந்ததாகவும் கூறினார்.

இதற்கு முன்னதாக 2015 மார்ச் வரையில் எஸ்.பி.எஸ். டிரான்சிட் பஸ் காப்டனாக அவர் சிங்கப்பூரில் பணி புரிந்துள்ளார். ஒரு விபத்து காரணமாக அந்த ஆண்டில் அவரின் வேலை பறிபோனது. அவரின் வேலை பறிபோன நாளில்தான் ரபீ என்ற நண்பரை சந்தித்தார். சிங்கப்பூருக்குள் போதைப்பொருள் கொண்டு வர 1,000 வெள்ளி வருமானம். சுடச்சுட கையில் பணம் கிடைக்கும் என்று பேசி அந்த ரபீ இவரை போதைப்பொருள் கடத்த வைத்தார்.

* பிரபு எம்.பத்மநாதன் - 31 வயதான இவருக்கு 2018 அக்டோபர் 26 ஆம் தேதி மரண தண்டனை நிறைவேற்றப்பட்டது. பிரபுவுடன் அவரின் நண்பர் சுதாகர் ஜே.ராமன் என்பவர் மீதும் தலா 227.82 கிராம் டயாமோர்பின் போதைப்பொருளைக் கடத்தும் ஒரே நோக்கம் இருந்ததாகவும் 227.82 கிராம் டயாமோர்பின் போதைப்பொருளை கடத்துவதற்குத் தயாரானதாகவும் குற்றச்சாட்டு சுமத்தப்பட்டது.

வுட்லென்ஸ் சோதனைச் சாவடியில் மலேசியாவில் பதிவான டொயோட்டா ஹைலெக்ஸ் ரகக் காரில் பயணித்த போது சிங்கை மத்திய போதைப்பொருள் ஒழிப்புப் பிரிவினாரால் சுதாகர் கைது செய்யப்பட்டார். அதன் பிறகு அப்பிரிவின் அதிகாரிகள் துணையோடு சுதாகர் விரித்த வலையில் பிரபு பிடிபட்டார். சுதாகரின் வாகனத்தில் டிரைவர் இருக்கையின் பின்புறம் இருந்த பயணிகள் இருக்கையின் அடியில் அந்த 227.82 கிராம் எடையிலான போதைப்பொருள் அடங்கிய 20 பாக்கெட்டுகளை அதிகாரிகள் பறிமுதல் செய்தனர்.

பிரபுதான் இந்த வேலைக்காக அமர்த்தப்பட்டவர் என்றும்  போதைப்பொருளை சிங்கப்பூருக்குள் எடுத்துச்செல்ல சுதாகரை தூண்டியவர் அவர்தான் என்றும் சிங்கை நீதிமன்றம் தீர்ப்பளித்து, பிரபுவுக்கு மரண தண்டனை விதித்தது.

* பிரபாகரன் ஸ்ரீவிஜயன் - 2017 ஜூலை 14 ஆம் தேதி இவருக்கு மரண தண்டனை நிறைவேறியது. இவர் ஓட்டிச்சென்ற சொனாட்டா செடன் ரகக் காரில் சிங்கை போதைப்பொருள் ஒழிப்புப் பிரிவினர் 2012 ஏப்ரல் 12 ஆம் தேதி அதிகாலையில் போதைப்பொருள் அடங்கிய இரு பாக்கெட்டுகளை பறிமுதல் செய்தனர். வுட்லென்ஸ் சோதனைச் சாவடியில் இச்சம்பவம் நிகழ்ந்தது. மொத்தம் 22.24 கிராம் எடை கொண்ட போதைப்பொருள் அவரிடமிருந்து சிக்கியது. தனது மோட்டார் சைக்கிளை பயன்படுத்த முடியாததால் தனது நண்பரின் காரை பயன்படுத்தி பிரபாகரன் சிங்கப்பூருக்குள் நுழைந்திருக்கிறார்.  மாத தவணைப் பணம் கட்டுவதில் பிரச்சினை இருந்ததால் அவர் தனது மோட்டார் சைக்கிளை பயன்படுத்தவில்லை.

இவ்வழக்கு தொடர்பில், சிங்கப்பூரை அனைத்துலக நீதிமன்றத்திற்கு கொண்டு செல்ல வகை செய்யும் விண்ணப்பத்தை பரிசீலனை செய்யும்படி மலேசியாவின் மேல் முறையீட்டு நீதிமன்றத்திற்கு பிரபாகரனின் வழக்கறிஞர்கள் ஒரு வழக்கைப் பதிவு செய்திருந்தனர். எனினும், 2017 இல் அவர் தூக்கிலிடப்பட்டார்.

* தேவேந்திரன் சுப்பிரமணியம் - இவருக்கு 31 வயது. 2016 நவம்பர் 18 ஆம் தேதி மரண தண்டனை நிறைவேற்றப்பட்டது. இவரும் வுட்லென்ஸ் சோதனைச் சாவடியில் பிடிபட்டார். தமது மோட்டார் சைக்கிளில் 83.36 கிராம் எடை கொண்ட போதைப்பொருளை எடுத்துச் சென்றுள்ளார். அவர் கறுப்புப் பட்டியலில் இடம்பெற்றிருந்ததால் சிங்கை போதைப்பொருள் ஒழிப்புப் பிரிவினர் அவரை தடுத்து நிறுத்தினர். அவரின் மோட்டார் சைக்கிளை சோதனை செய்ததில் 2.7 கிலோ கிராம் எடையுள்ள போதைப்பொருள் ஆறு பொட்டலங்களில் கண்டுபிடிக்கப்பட்டது. அவை ஒரு செய்தித்தாளில் சுற்றி வைக்கப்பட்டிருந்தன.

இதனிடையே, போதைப்பொருள் குற்றங்களுக்காக சிங்கப்பூரில் மரண தண்டனை நிறைவேற்றத்திற்காக காத்திருக்கும் மலேசியர்கள் பற்றிய தகவல்கள்:

* யூ சிங் தாய் - இவருக்கு வயது 30. 2012 மே 24 ஆம் தேதி போதைப்பொருள் கடத்தலுக்காக மரண தண்டனை விதிக்கப்பட்டார். முகமட் அப்துல்லா என்ற ஓர் ஆடவரிடம் ஒப்படைக்கப்படுவதற்காக   நான்கு பாக்கெட் போதைப்பொருளை அவர் தன் வசம் வைத்திருந்தார்.

* பன்னீர் செல்வம் பரந்தாமன் - 34 வயதான இவர் 2017 இல் ஹெரோயின் கடத்தல் குற்றத்திற்காக சிங்கப்பூரில் தண்டனை விதிக்கப்பட்டார். தனது தண்டனைக்கு எதிரான இவரின் முறையீடு தள்ளுபடி செய்யப்பட்டது.

* ரஹ்மாட் கரிமோன் - 2015 மே 27 ஆம் தேதி ஜைனால் ஹமாட் என்பவரிடம் ஒரு பச்சை நிறப் பையை ரஹ்மாட் ஒப்படைத்தார். இதற்காக அவருக்குப் பணமும் கொடுக்கப்பட்டது. அந்த பையில் 53.64 கிராம் ஹெரோயின் இருந்தது. வுட்லென்ஸ் சோதனைச் சாவடியில் ரஹ்மாட் கைது செய்யப்பட்டார்.

உயர் நீதிமன்றத்தில் குற்றஞ்சாட்டப்பட்டு இருவருக்கு கட்டாய மரண தண்டனை விதிக்கப்பட்டது. ரஹ்மாட்டிற்கு 32 வயது.

* சாமிநாதன் செல்வராஜு - 2013 இல் மேலும் இருவருடன் 301.6 கிராம் எடை போதைப்பொருளை கடத்தியதாக சாமிநாதன் மீது குற்றஞ்சாட்டப்பட்டது. போதைப்பொருளை விநியோகித்தவர் சாமிநாதன் என தீர்ப்பளித்து உயர் நீதிமன்றம் சாமிநாதனுக்கு மரண தண்டனை விதித்தது.

* லிங்கேஸ்வரன் ராஜேந்திரன் - இவருக்கு வயது 30. 2016 மே 24 ஆம் தேதி கறுப்பு நிற டேப் சுற்றப்பட்ட ஒரு பொட்டலத்தை லிங்கேஸ்வரன் புளோக் 289, யூஷுன் அவெனியூ 6 இல் ஒருவரிடம் கொடுத்தார். அதில் 52.77 கிராம் போதைப்பொருள் இருந்தது. லிங்கேஸ்வரன் 2018 இல் மரண தண்டனை விதிக்கப்பட்டார்.

* தமிழ்ச்செல்வன் - 2017 இல் மேலும் இருவருடன் பிடிபட்டார். 19.42 கிராம் போதைப்பொருள் கடத்தியதாக குற்றஞ்சாட்டப்பட்டு, 2019 இல் மரண தண்டனையை எதிர்நோக்கினார். இவருக்கு வயது 35. * புனிதன் கணேசன் - 38 வயதான இவர் 2020 மே மாதம் மரண தண்டனை விதிக்கப்பட்டார். கோவிட்-19 தொற்றுப் பரவல் காரணமாக இயங்கலை வாயிலாக தண்டனை விதிக்கப்பட்ட முதல் நபரும் இவரே.

2011 இல் போதைப்பொருள் கடத்தலுக்காக இருவருடன் இவர் நடத்திய சந்திப்பு, மற்றும் அவர்களில் ஒருவரை இரு வாரங்களுக்குப் பிறகு சிங்கப்பூருக்குச் செல்ல பணித்தது ஆகிய குற்றச்சாட்டுகளை இவர் எதிர்நோக்கியிருந்தார். சிங்கப்பூர் போதைப்பொருள் சட்டத்தின் கீழ் போதைப்பொருள் கடத்தலுக்கு மரண தண்டனை கட்டாயத் தண்டனையாக விதிக்கப்படுகிறது.


எஸ்.டி.பி.எம் தேர்வு முடிவு: பிரபாகரன் சிறந்த மாணவனாகத் தேர்வு!!

குடும்ப ஏழ்மை காரணமாக 3 ஆண்டுகளாகப் பள்ளி வாசலையே மிதிக்க இயலாத சூழ்நிலையை எதிர்நோக்கி வந்த பிரபாகரன் த/பெ சுப்பிரமணியம் எஸ்.டி.பி.எம் தேர்வில் 5ஏ பெற்று நெகிரி மாநிலத்திலேயே சிறந்த மாணவனாகத் தேர்வு செய்யப்பட்டுள்ளார். மந்தின், ஸ்ரீமாவார் குடியிருப்புப் பகுதியில் பெற்றோர் கூலி வேலை செய்து வருவதால் வறுமையான நிலையில் பிரபாகரனால் கல்வியைத் தொடர இயலவில்லை. இருப்பினும், பல நல்ல உள்ளங்களின் தூண்டுதலின் காரணமாக மீண்டும் 3ஆம் படிவத்தில் சேர்ந்து நெகிரி செம்பிலான் பட்டதாரிக் கழ கம் நடத்தும் பகுதிநேர வகுப்பிலும் பங்கேற்று கல்வியை மந்தின் இடைநிலைப் பள்ளியில் தொடர்ந்துள்ளார். அயரா உழைப்பு மற்றும் விடாமுயற்சி கார ணமாக எஸ்.டி.பி.எம் தேர்வில் 5ஏ பெற்று சிறப்புத் தேர்ச்சியைப் பதிவு செய்து சாதனை படைத்துள்ளார். இதனிடையே, சிகாமட் துவாங்கு டூரா இடைநிலைப் பள்ளி மாணவி லீலா குணசேகரன் 4ஏவும் ரந்தாவ் இடைநிலைப் பள்ளியைச் சேர்ந்த கோமதி ராமன் 4ஏவும் கெத்தீஸ்வரி செல்வராஜூ 3ஏவும் தம்பினைச் சேர்ந்த பனிமலர் அறிவானந்தன் 3ஏயும் பகாவ் டத்தோ மன்சோர் இடைநிலைப் பள்ளி மாண வியான சஸ்வீணி இராஜேந்திரன் 3 ஏவும் கேஜிவி இடைநிலைப் பள்ளி மாணவியான மித்ராதேவி குமார் 3 ஏவும் சுரேக்கா, தர்ஷினி, அஸ்வினி, ஜீவன், பர்வீன், ஆகியோர் 3ஏவும் பெற்றுள்ளனர். நெகிரி செம்பிலான் இந்தியர் பட்டதாரி கழகம் ஏழ்மையான மாணவர்களுக்கு லோபாக் தமிழ்ப்பள்ளியில் நடத்தப்படும் பகுதிநேர வகுப்பில் கல்வி பயின்ற 127 இடைநிலைப் பள்ளி மாணவர்களில் 110 பேர் அனைத்துப் பாடங்களிலும் தேர்ச்சிப் பெற்று பல்கலைக்கழகம் செல்வதற்கான தகுதி பெற்றி ருப்பதாக அச்சங்கத்தின் தலைவர் முனைவர் டாக்டர் மு.பழனி தெரிவித்தார். 565 மாணவர்கள் முழு தேர்ச்சி! கடந்த வருட எஸ்டிபிஎம் தேர்வுக்கான முடிவுகள் இன்று அறிவிக்கப்பட்டன. மொத்தம் 565 தேர்வு எழுதிய மாணவர்கள் அடைவுநிலையில் 4.0 பெற்று முழு தேர்ச்சி பெற்றுள்ளனர். கடந்த 2015ஆம் ஆண்டினைக் காட்டிலும் இம்முறை அதிகமான மாணவர்கள் சிறந்த தேர்ச்சியினை அடைந்துள்ளதாக மலேசிய தேர்வு வாரியத்தின் தலைவர் பேராசிரியர் டத்தோஸ்ரீ டாக்டர் முகமட் முஸ்தாபா தெரிவித்தார். 2015ஆம் ஆண்டு, மொத்தம் 335 மாணவர்கள் மட்டுமே முழு தேர்ச்சிப் பெற்றிருந்தனர். மேலும், குறைந்தபட்ச அடைவுநிலையான 3.0 பெற்ற மாணவர்கள் மொத்தம் 16,263 பேர் என அவர் அறிவித்தார். கடந்த 2015ஆம் ஆண்டு இதன் எண்ணிக்கை 14,263 பேராக இருந்த நிலையில், 2016ஆம் ஆண்டுக்கான முடிவில் இதன் எண்ணிக்கை அதிகரித்துள்ளது என இன்று தெரி வித்தார். அதோடு, 2.75 மேல் புள்ளிகளை எடுத்தவர்களின் எண்ணிக்கையும் அதிகரித்துள்ளதால் பொது பல்கலைக்கழகத்திற்கு தகுதி பெறக்கூடிய வாய்ப்பு மாண வர்களுக்கு அதிகரித்துள்ளதாக பேராசிரியர் மேலும் கூறினார்.


ராஜினாமா செய்தால், பல பிரச்னைகள் வரும்!

அ.தி.மு.க எம்.எல்.ஏக்கள் கூட்டம் தலைமைக் கழக அலுவலத்தில் நாளை நடக்க இருக்கிறது. 'சசிகலா முதல்வர் ஆவதற்கு ஆளுநர் ஒப்புதல் கொடுத்துவிட்டார் என மன்னார்குடி உறவுகள் தகவல் பரப்புகின்றனர். ஆனால், களநிலவரம் சசிகலாவுக்கு சாதகமாக இல்லை. எம்.எல்.ஏக்கள் தன்பக்கம்தான் இருக்கிறார்கள் என்பதைக் காட்டுவதற்குத்தான் கூட்டம் கூடுகிறது' என்கின்றனர் அ.தி.மு.க நிர்வாகிகள். முன்னாள் முதல்வர் ஜெயலலிதா மறைவுக்குப் பிறகு, அ.தி.மு.கவின் பொதுச் செயலாளராக பதவியேற்ற சசிகலாவால், முதல்வர் நாற்காலியை எட்டிப் பிடிக்க முடியவில்லை. 'பொங்கலுக்குள் முதல்வர் ஆவார்; பன்னீர்செல்வம் ராஜினாமா கடிதம் கொடுத்துவிட்டார்' என மூன்று முறை கூறி வந்த மன்னார்குடி உறவுகள், கடந்த சில வாரங்களாக மௌனம் சாதித்தனர். தற்போது மீண்டும் முதல்வர் முழக்கம் தொடங்கிவிட்டது. "கட்சி வட்டாரத்திற்குள் ஆதரவு அலைகளைப் பெருக்குவதற்காக செங்கோட்டையன் உள்பட 23 பேருக்கு கட்சிப் பதவிகளை வாரி இறைத்தார் சசிகலா. ஆட்சி அதிகாரத்தில் ஓ.பி.எஸ் ஆதரவு மனநிலையில் இருக்கும் அரசு ஆலோசகர் ஷீலா பாலகிருஷ்ணனை, நேற்று பதவியில் இருந்து விலகச் சொல்லிவிட்டனர். சட்டசபையில் துரைமுருகன் பேசும்போது, 'ஐந்து ஆண்டுகாலமும் நீங்களே ஆட்சியில் தொடர வேண்டும். நாங்கள் ஆதரிப்போம். உங்கள் பின்னால் உள்ள சக்தியைப் பார்த்துக் கொள்ளுங்கள்' என முதல்வருக்கு ஆதரவாக, பகிரங்கமாக பேசியதை கார்டன் தரப்பில் அதிர்ச்சியோடு கவனிக்கிறார்கள். அதன் ஒருபகுதியாகத்தான் எம்.எல்.ஏக்கள் கூட்டத்திற்கு அழைப்பு விடுத்தார் சசிகலா. 'கட்சியும் ஆட்சியும் எங்கள் பக்கம்தான்' என்பதை வெளி உலகிற்குக் காட்ட முற்படுகிறார் சசிகலா" என விவரித்தார் அ.தி.மு.க நிர்வாகி ஒருவர். "ஆளுநர் சென்னையிலேயே இல்லை. அதற்குள் பதவியேற்பு விழா வரையில் பேசுகின்றனர். கடந்த சில வாரங்களாக, நடராசன் மீதான லெச்சஸ் கார் இறக்குமதி மோசடி வழக்கு, சசிகலா மீதான அமலாக்கத்துறையின் வழக்கு ஆகியவற்றில் மத்திய அரசு வேகத்தைக் கூட்ட ஆரம்பித்துவிட்டது. சொத்துக் குவிப்பு வழக்கின் தீர்ப்பை எதிர்நோக்கி சசிகலா காத்திருக்கிறார். ஊழல் வழக்கில் தீர்ப்பை எதிர்நோக்கியிருக்கும் ஒருவருக்கு ஆளுநர் பதவிப் பிரமாணம் செய்து வைக்க வாய்ப்பில்லை. 'பா.ஜ.க ஆட்சியில் இருந்து அகன்றால்தான், முதல்வர் பதவியில் அமர முடியும்' என மன்னார்குடி உறவுகள் நம்புகின்றனர். நாடாளுமன்றத் தேர்தல் நடக்க இருக்கும் 2019 வரையில் சசிகலா தரப்பினர் காத்திருக்க வேண்டும். சசிகலாவை முதல்வர் பதவியில் அமர வைப்பதால், மத்திய அரசுக்கு எந்தவித லாபமும் இல்லை. 'ஜல்லிக்கட்டில் பன்னீர்செல்வம் நல்ல பெயர் எடுக்க வேண்டும்' என்பதற்காகத்தான், மத்திய அரசு சட்ட உதவிகள் செய்தது. பிரதமரை சந்திப்பதற்கு டெல்லி செல்வதற்கு முன்பாக, ஆளுநர் வித்யாசாகர் ராவை சந்தித்துவிட்டுச் சென்றார் ஓ.பி.எஸ். அந்தநேரம் கார்டன் சென்று சசிகலாவை அவர் சந்திக்கவில்லை. அந்தளவுக்கு ஓ.பி.எஸ்ஸுக்கும் ஆளுநருக்கும் நல்ல உறவு இருக்கிறது. 'மக்களால் தேர்வு செய்யப்பட்ட முதல்வராகவும் ஜெயலலிதா அடையாளம் காட்டிய ஒருவராகவும் நீங்கள் இருக்கிறீர்கள். ராஜினாமா நெருக்கடி ஏற்பட்டால், நம்பிக்கை ஓட்டெடுப்புக்குச் செல்லுங்கள். நீங்கள் தோற்றாலும், சட்டசபையில் இரண்டாவது பெரிய கட்சியான தி.மு.கவுக்குத்தான் வாய்ப்பு கொடுப்பேன்' என முதல்வரிடம் ஆளுநர் தெளிவாகக் கூறிவிட்டார். அ.தி.மு.கவில் இரட்டைத் தலைமை நீடிப்பது போன்ற தோற்றம் தென்படுகிறது. அதைச் சரிக்கட்டுவதற்கான வேலையில் சசிகலா இறங்கியிருக்கிறார். அவரது முயற்சிகளுக்கு மத்திய அரசு ஆதரவு கொடுக்கவில்லை. மக்கள் மத்தியில் நம்பிக்கையைப் பெற்றவராக ஓ.பி.எஸ்ஸும் தீபாவும் இருக்கின்றனர். அதையொட்டியே அரசியல் நகர்வுகளை பா.ஜ.க முன்னெடுக்கிறது. ஆளுநர் சம்மதம் தெரிவிப்பாரா? நம்பிக்கை ஓட்டெடுப்புக்கு உத்தரவிடுவாரா என்பதும் மிக முக்கியமான கேள்விகள்" என்கிறார் பா.ஜ.க நிர்வாகி ஒருவர். "பொதுச் செயலாளராக சசிகலா தேர்வு செய்யப்பட்ட விவகாரம் குறித்து, தேர்தல் ஆணையத்தின் வசம் சில புகார்கள் சென்றுள்ளன. ஆணையத்தை சரிக்கட்ட நினைத்த, அ.தி.மு.க நிர்வாகிகளுக்கு தோல்வியே மிஞ்சியது. ஓ.பி.எஸ்ஸை ஓரம்கட்ட நினைத்த தம்பிதுரை, மத்திய அரசால் ஒதுக்கப்பட்டார். பா.ஜ.க தலைமையின் நம்பிக்கைக்குரியவராக ஓ.பி.எஸ் இருக்கிறார். அமித் ஷா, வெங்கய்ய நாயுடு, பொன்.ராதாகிருஷ்ணன், தமிழிசை ஆகியோர் முதல்வருடன் தொடர்பில் இருக்கின்றனர். அனைத்து அரசியல் கட்சிகளையும் அரவணைத்துச் செல்கிறார் ஓ.பி.எஸ். அவருக்காகத்தான் மத்திய அரசு பலவகையிலும் இறங்கி வந்திருக்கிறது. பிரதமரின் நம்பிக்கையைப் பெற்றவர், அவருக்கு எதிராக பதவியை ராஜினாமா செய்வாரா என்பது மிக முக்கியமானது. ' பதவியை ராஜினாமா செய்தால், பல பிரச்னைகள் வரும்' என சசிகலாவிடம் நேரடியாகவே சொல்லிவிட்டார் ஓ.பி.எஸ். இதையும் தாண்டி, 'முதல்வர் பதவியைக் கைப்பற்றியே தீருவது' என மன்னார்குடி உறவுகள் களமிறங்கினால், அடுத்தடுத்த அதிரடிகளுக்கு மத்திய அரசு தயாராகவே இருக்கிறது" என்கின்றனர் தமிழக பா.ஜ.க நிர்வாகிகள். "சசிகலாவின் ஜாதகப்படி, 'ராஜயோக பிராப்தி உச்சத்தில் இருக்கிறது. இந்த வாய்ப்பை நழுவவிட்டுவிட்டால், மீண்டும் பதவியில் அமர்வது சிரமம் ஆகிவிடும்' என கார்டன் ஜோதிடர்கள் கணித்துக் கொடுத்துள்ளனர். இவ்வாறு கணித்துக் கொடுப்பது மூன்றாவது முறை. கோட்டை நாற்காலியில் அமர்வதற்கு நல்ல நாள் குறித்தாலும், ராஜயோகம் தள்ளிக் கொண்டே போகிறது. மத்திய அரசின் கவனத்திற்கு சில உறுதிமொழிகளைக் கொடுத்திருக்கின்றனர் மன்னார்குடி உறவுகள். 'ஒட்டுமொத்த எம்.எல்.ஏக்களும் சசிகலா பக்கம் இருக்கிறார்கள். அவரை முதல்வராக பதவியில் அமர வையுங்கள்' என ஆளுநர் அலுவலகத்திற்கு ஓ.பி.எஸ்ஸே சென்றாலும் ஆச்சரியம் இல்லை. எம்.எல்.ஏக்கள் கூடி, 'சசிகலா முதல்வர்' என தீர்மானம் போட்டுவிட்டால், ஆளுநர் அதை ஏற்கத்தான் வேண்டும். ஜனநாயகரீதியிலான நடைமுறைக்கு ஆளுநர் மறுப்பு தெரிவிக்க மாட்டார். அவர் எப்போது சென்னை வருகிறாரோ அப்போது பதவிப் பிரமாணம் நடக்கும். இந்தமுறை கட்டாயம் பதவியில் அமர்வார் சசிகலா' என்கின்றனர் கார்டன் தரப்பில். 'தற்காலிக அ.தி.மு.க பொதுச் செயலாளர்; சட்டசபையில் பலம் பெற்றுவிட்ட பன்னீர்செல்வம்; மிரட்டும் வழக்குகள்; தீபாவின் வருகை' என பலமுனைத் தாக்குதலில் இருக்கிறார் சசிகலா. 'எம்.எல்.ஏக்கள் கூட்டத்தில் முதல்வர் ஆவது பற்றிப் பேசுவாரா? மக்களுக்கான வளர்ச்சி திட்டங்கள் குறித்து ஆலோசிப்பாரா' என விவாதித்துக் கொண்டிருக்கின்றனர் ஆளும்கட்சி பிரமுகர்கள்.


சந்திர மண்டலத்தில் கால் பதித்த கடைசி மனிதர் காலமானார்

வாஷிங்டன்,ஜன.18- சந்திரனுக்கு இதுவரை சென்றவர்களில் கடைசியாக சென்ற விண்வெளி வீரரான எயூஜின் கெர்னான், அமெரிக்காவில் மரணமடைந்தார். அமெரிக்க விண்வெளி வீரரான எயூஜின் கெர்னான் கடந்த 1972ஆம் ஆண்டு அப்போலோ 17 விண்கலத்தில் சந்திரனுக்கு சென்று, அங்கு தங்கி சில ஆய்வுகளை மேற்கொண்டார். இதுவரை சந்திரனுக்கு சென்ற விண்வெளி வீரர்களில் கடைசியாக அங்கு ஆய்வுகளை செய்தவர் என்னும் பெருமைக்குரியவரான எயூஜின் கெர்னான், உடல் நலக்குறைவால் தனது 82ஆவது வயதில் டெக்சாஸ் மாநிலத்தின் ஹுஸ்டன் நகரில் உள்ள மருத்துவமனையில் நேற்று காலமானார்.


தமிழ்ப்பள்ளிகளில் இரட்டை மொழித் திட்டம்!

நாட்டில் தற்போது நிலைத் திருக்கும் 524 தமிழ்ப்பள்ளிகளுக்குக் காரணகர்த்தாக்கள் பிள்ளைகளைத் தமிழ்ப்பள்ளி களுக்கு அனுப்பி வைத்திருக்கும் பெற் றோர்களே என்பதை யாருமே மறந்துவிட வேண் டாம். தேசியப் பள்ளிகளிலும் சீனப்பள்ளிகளிலும் ஆரம்பக் கல்வியைத் தொடரும் சுமார் 51 விழுக்காடு இந்திய மாணவர் களின் தேர்வினைக் கேள்வி கேட்காத அரசு சாரா இயக்கங் களும் கல்வி கற்ற முனை வர்களும் தமிழ்ப்பள்ளிகளில் அமல்படுத்தப்பட்டிருக்கும் இரட்டை மொழித் திட்டத்திற்கு எதிராகக் குரல் எழுப்புவதன் நோக்கத்தினை ஏவுகணை அறிய விரும்புகின்றது. 2017ஆம் ஆண்டு முதல் 47 தமிழ்ப்பள்ளிகளில் அமல் படுத்தப்பட்டிருக்கும் இரட்டை மொழித் திட்டத்தின் வழி (Dual Language Programme - DLP) அறிவியல் மற்றும் கணிதப் பாடங்களை ஆங்கில மொழி யில் போதிக்கப்படுவதற்கு எதிராக நேரடியாகவே உண் மையற்ற தகவல்களையும் அடிப்படையற்ற அனுமானங்க ளையும், கல்வி அமைச்சுக்கு எதிரான பிரச்சாரங்களையும் அரசியல் நோக்கத்திற்காகவும் சுயநலத் தேவைகளை நிறைவு செய்வதற்காகவும் செய்து வரும் தரப்பினரின் செயல் களை பெற்றோர்கள் ஒட்டு மொத்தமாக நிராகரிக்க வேண் டும் என ஏவுகணை கேட்டுக் கொள்கின்றது! மாணவர் எண்ணிக்கையில் சரிவு 2003ஆம் ஆண்டில் துன் டாக்டர் மகாதீர் முகமதுவால் அனைத்து பள்ளிகளிலும் ஒரு சேரா அமலாக்கம் கண்ட அறிவியலும், கணிதமும் ஆங் கிலத்தில் போதிக்கும் நடை முறையால் தமிழ்ப்பள்ளி களுக்கு புதிய விடியல் ஏற்பட் டதை ஏற்கெனவே ஏவுகணை விவரித்துள்ளது! 2009ஆம் ஆண்டு வரை அமலாக்கத்திலிருந்து (PPSMI) அமலாக்கம் தமிழ்ப்பள்ளிகளில் ஏறக்குறைய 20,000 மாணவர் களின் எண்ணிக்கையை கூட்டி யதற்கான காரணத்தை ஆய்வு செய்ய வேண்டியதில்லை! மாறாக மலேசிய கல்வியமைச்சு 2010ஆம் ஆண்டு முதல் மீண்டும் அறிவியல் மற்றும் கணிதப் பாடங்களை தாய்மொழியான தமிழ்மொழியிலேயே போதிக்கப் பட வேண்டும் என்ற நடை முறையை அமல்படுத்தியது! பிள்ளையின் ஆரம்பக் கல் வியை தேர்ந்தெடுப்பதற்கு பெற் றோர்கள் பல்வேறு விவகாரங்க ளுக்கு முன்னுரிமை வழங்குகின் றனர். * தாய்மொழிக் கல்வியின் முக்கியத்துவத்தினை உணர்ந்த வர்கள்! * பள்ளியின் தொடர் கல் விக்கு முன்னுரிமை வழங்குப வர்கள்! * பள்ளியின் கல்வி பயிலும் சூழல் மற்றும் அடிப்படை வச திகள்! * பள்ளியின் இட அமைப்பின் போக்குவரத்து வசதிகள் போன்ற வற்றினை ஆய்வு செய்தாலும் 51 விழுக்காட்டு இந்திய மாண வர்கள் தமிழ்ப்பள்ளிகளை தவிர்த்து பிற பள்ளிகளில் பயில் வதற்கு தொடர் கல்வியின் (இடைநிலைப்பள்ளி அடுத்து பல்கலைக்கழகக் கல்வி) முக்கியத்துவம் என்பதை யாராவது மறுக்க முடியுமா? 2010ஆம் ஆண்டு முதல் அமலாக்கம் கண்ட கே.எஸ். எஸ்.ஆர். (KSSR) திட்ட அம லாக் கம் தமிழ்ப்பள்ளிகளுக்கு எதிர் மறையான தாக்கத்தினை மாண வர்களின் எண்ணிக்கையை ஏற்படுத்தியதை நிதானமாகவும் சரியான மன நிலையோடும் இரட்டை மொழி திட்டத்தினை எதிர்ப்பவர்கள் கருத்தில் கொள்ள வேண்டும் என ஏவுகணை நினைவுறுத்துகின்றது! 2010 ஆம் ஆண்டு முதல் 2016 ஆம் ஆண்டு வரை ஏறக்குறைய 25,699 இந்திய மாணவர் களைத் தமிழ்ப்பள்ளிகள் இழந்துள்ளதற்கான சரியான காரணம் ஆரம்பப் பள்ளிகளுக்கும் இடைநிலைப்பள்ளிகளுக்கும் உள்ள தொடர் கல்வியே என்பதை யாருமே மறுக்க முடியாது. 25,699 மாணவர்கள் பிறபள்ளிகளில் பயிலச் சென்றதால் தமிழ்ப்பள்ளிகளில் ஏறக்குறைய 900 இந்திய ஆசிரியர்களின் வேலைக்கு உலை வைக்கப் பட்டிருப்பதற்கும் அடிப்படைக் காரணம் அறியாமல் தமிழ்ப்பள்ளிகளின் மாணவர் எண்ணிக்கையை உயர்த்தவல்ல டிஎல்பிக்கு எதிராகக் குரல் எழுப் புவதைப் பெற்றோர்கள் உனடியாகத் தடுத்து நிறுத்தவேண்டும். ஐந்தாண்டுகளில் 26,000 மாணவர்களை இழந்திருக்கும் தமிழ்ப்பள்ளிகள் இன்னும் ஐந்து ஆண்டுகளில் 20,000 மாண்வர்கள் இழந்தால் (அனுமானம் அல்ல நிஜம்) எத்தனைத் தமிழ்ப்பள்ளிகளை மூட வேண்டி வரும் எத்தனை இந்திய ஆசிரியர்களில் வேலை இழப்பார்கள் என்பதைப் பற்றி கவலைப் படாமல் இரட்டை மொழித் திட்டத்திற்கு எதிரான நடவடிக்கைகளை மேற்கொள்வோர் தமிழ்ப்பள்ளிகளுக்குச் சமாதி கட்டுவதற்கான முயற்சியாகவே ஏவுகணை கருதுகின்றது. கல்வியமைச்சு பின் வாங்கலாமா? மலேசியக் கல்வியமைச்சு 2016 ஆம் ஆண்டில் அமலாக்கம் செய்திருக்கும் இரட்டை மொழித் திட்டம் தமிழ்ப்பள்ளிகளில் முழுமையாக அமல் படுத்துவதற்கு ஏற்ற வகையில் நடைமுறைச் சிக்கல்களுக்குத் தீர்வு காண வேண்டும் என ஏவுகணை கேட்டுக் கொள்கின்றது. டிஎல்பியை அமலாக்கப்படுத்துவதற்கும், மேம்பாட்டினை உறுதி படுத்துவதற்கும் முழுமையான பொறுப்பினைக் கொண்டிருக்கும் பாடு (PADU Education Performance and Delivary Unit) எனப்படும் கல்வி அடைவு, செயலாக்க மேதிறன் பகுதி. எக்காரணத்தைக் கொண்டும் யாருடைய மிரட்டலுக்குப் பயந்தும் தமிழ்ப்பள்ளிகளில் அமலாக்கம் கண்டிருக்கும் டிஎல்பி திட்டத்தினை மீட்டுக் கொள்ள வேண்டாம் எனப் பெற்றோர்களின் சார்பில் ஏவுகணை கேட்டுக் கொள்கின்றது. 23.2.2017 ஆம் நாள் தேதியிடப்பட்ட மலேசியக் கல்வியமைச்சின் துணைக் கல்வி இயக்குநர் டத்தோஸ்ரீ ஹைரில் பின் அவாங் (Dato Seri Khairil Bin Awang, Timbalan Ketua Pengarah) தமிழ்ப்பள்ளிகளில் அமல்படுத்தப்படும் டிஎல்பி சட்டவிரோதமானது எனக் குறிப்பிட்டு 47 தமிழ்ப்பள்ளிகளுக்கும் கடிதம் எழுதியிருக்கும் அரசு சாரா இயக்கங்களின் கூட்டமைப்பின் கருத்திற்கு விளக்கம் தருவதற்கான முயற்சியை மலேசியக் கல்வியமைச்சு மேற்கொள்ள வேண்டும் என ஏவுகணை கேட்டுக் கொள்கின்றது. டிஎல்பி விவகாரத்தில் மலேசியக் கல்வியமைச்சின் துணைக் கல்வியமைச்சர் டத்தோ ப.கமலநாதன் உடனடியாகத் தலையிட்டு நடவடிக்கைகளை மேற்கொள்ள நேரம் கிடைக்குமா? என ஏவுகணை கேட்கின்றது. உலக மக்கள் அனைவரிடமும் இல்லாத சிறப்பினைப் பெற்றிருக்கும் இந்தியர்கள் தங்களுக் குத் தானே எதிர்ப்புத்தன்மை யையும் கல்வி விவகாரத்தில் செய்ய வேண்டாம் என ஏவுகணை கேட்டுக் கொள்கின்றது. தமிழ்ப்பள்ளிகளில் டிஎல்பி கல்வித் திட்டம் ஓடுகின்ற ஓணானை சட்டைக்குள் விட்ட கதையல்ல மாறாக வருகின்ற மகாலெட்சுமியை எட்டி உதைக் கும் கதை என்பதாகவே ஏவுகணை கருதுகின்றது. டிஎல்பி விவகாரத்தினை சரியான பாதைக்கு இட்டுச் செல்வதற்கான பொதுக்குழு ஒன்று அதிகாரப்பூர்வமாக ஏற்படுத்த வேண்டும் என்ற கோரிக் கையினை ஏவுகணை முன் வைக்கின்றது. தமிழ்ப்பள்ளிகளில் டிஎல் பிக்கு எதிராக செயல்படும் தலைமையாசிரியர் பெற்றோர் ஆசிரியர் சங்க உறுப்பினர்கள், அரசு சாரா இயக்கங்களின் பொறுப்பாளர்கள், அரசியல் தலைவர்கள் உட்பட அனைவரின் செயல்பாடுகளையும் பெற்றோர்கள் முறியடிக்க வேண்டும் என ஏவுகணை கேட்டுக் கொள்கின்றது கல்வி தொடர்பால விவகாரத்தில் பெற்றோர்கள் மட்டுமே முடிவு செய்ய வேண் டும். டிஎல்பி திட்டம் தொடர்பாக முழுமையான விவரங்களைப் பெற்றுக் கொள்ள பெற்றோர்கள் முயற்சிக்க வேண்டும். தமிழ்ப்பள்ளிகளை நாம் இழக்க வேண்டுமானால் டிஎல்பி நடைமுறையை எதிர்த் தாலே போதும். இதைத்தானே அரசு சாரா இயக்கங்கள் விரும்புகின்றன.


6 வயது சிறுவன்  ஓட்டிய கார்  குப்புறக்  கவிழ்ந்தது!

ஆறுவயது சிறுவன் ஒருவன் படுவேகமாக ஓட்டிச் சென்றதாகக் கூறப்படும் கார் வேகக் கட்டுப்பாட்டை இழந்ததால் காப்பார் நெடுஞ்சாலையில் குப்புறக் கவிழ்ந்தது. இருப்பினும் காரை ஓட்டி வந்த அச்சிறுவன் சிராய்ப்புக் காயங்களுடன் உயிர் தப்பியதாக அச்சம்பவத்தை நேரில் பார்த்த பொதுமக்கள் தெரிவித்தனர். நேற்றும் முன்தினம் நண்பகல் 12.00 மணியளவில் கிள்ளானிலிருந்து காப்பார் செல்லும் நெடுஞ்சாலையில் 8-ஆவது மைல் புக்கிட் காப்பார் அருகில் இச் சம்பவம் நடந்தது. கார் ஒன்று தடம்புரண்டதைக் கண்ட அங்குள்ள பொதுமக்கள், காரிலிருந்தவர்களைக் காப்பாற்ற ஓடி வந்தபோது, 6 வயது சிறுவன் மட் டும் அக்காருக்கடியில் மாட்டிக் கொண்டிருந்ததைக் கண்டு அதிர்ச்சியடைந்தனர். பின்னர், அவனைக் காப்பாற்றி வெளியே கொண்டு வந்தனர். அதன் பின் சிராய்ப்புக் காயங்களுடன் உயிர்தப்பிய அச்சிறுவனிடம் விசாரித்தபோது, தன் அக்காள் மோட்டார் சைக்கிளில் வீட்டிலிருந்து வெளியேறிச் செல்வதைக் கண்ணுற்று அவரைப் பின் தொடர்வதற்காக வீட்டிலிருந்த கார் சாவியை எடுத்து சொந்தமாக அக்காரைச் செலுத்தியதாக அச்சிறுவன் பதிலளித்துள்ளான்.


காவிரி நீர் பிரச்சினையில் வன்முறையை கைவிடவேண்டும்

காவிரி நீர் பிரச்சினையால் கர்நாடகாவில் வன்முறை வெடித்துள்ளது. இதற்கு பல்வேறு தரப்பினரும் கருத்து வெளியிட்டு வரும் நிலையில், நடிகர் விஜய் சேதுபதியும் தனது கருத்தை வீடியோவாக வெளியிட்டுள்ளார். அதில் அவர் கூறும்போது, காவிரி நதிநீர் பிரச்சினை. அதைப்பற்றி பேச நான் இங்கு வரவில்லை. ஆனால், இந்த விஷயத்தில் சாதாரண பொதுமக்களை தாக்குவது வருத்தமாக இருக்கிறது. நமது பிரச்சினையை எடுத்து கையாள்வதற்காகத்தான் நாம் ஓட்டுப் போட்டு அரசியல் தலைவர்களை தேர்ந்தெடுத்திருக்கிறோம். நம்முடைய கோரிக்கைகளை அவர்களிடம் வைப்போம். அவர்கள் இதற்காக பேசி ஒரு தீர்வு கொண்டு வரட்டும். அதை தவிர்த்துவிட்டு ஒருநாள் வேலைக்கு போகவிட்டால்கூட குடும்பம் நடத்தவே கஷ்டப்படுகிற இயல்பு வாழ்க்கை வாழ்ந்து வரும் சாதாரண பொதுமக்களை தாக்குவது வருத்தமாக இருக்கிறது. அப்படி தாக்கப்பட்ட ஒவ்வொருத்தருக்கு பின்னாலும் அவர்களை நேசிக்கிற அவர்கள் வரவை காத்திருக்கும் ஒரு பெரிய குடும்பம் இருக்கிறது. இந்த பிரச்சினை மட்டும் இல்லையென்றால் நமக்குள் ஒரு மிகப்பெரிய அன்பு பரிமாற்றமே நடந்திருக்கும் என்று நான் நம்புகிறேன். நமக்குள் இருக்கின்ற இந்த பகைமை உணர்ச்சி என்பது காலங்காலமாகவே திணிக்கப்பட்டு விட்டது. அதை நாம் உணரவேண்டும். எனக்கு என் மொழி என்பது என் தாய் மாதிரி. நான் என்னுடைய அம்மாவை நேசிக்கிறேன். அதேபோல்தான் உங்கள் மொழியையும் நாங்கள் மதிக்கிறோம், நேசிக்கிறோம். இந்த பிரச்சினையை எடுத்து அரசாங்கம் கையாளட்டும். நம்முடைய கோரிக்கைகளை எல்லாம் அரசாங்கத்திடம் வைப்போம். வன்முறையை கைவிடவேண்டும் என்று கேட்டுக் கொள்கிறேன். தயவு செய்து சாதாரண மக்களை தாக்காதீர்கள். ரொம்பவும் வருத்தமாகவும், கஷ்டமாகவும் இருக்கிறது. இவ்வாறு அதில் பேசியுள்ளார்.


தமிழ்ப்பள்ளி மாணவியை தலைமையாசிரியர் கண்மூடித்தனமாக அடிப்பதா?

தமிழ்ச்செல்வி மலாக்கா, அலோர்காஜா தமிழ்ப்பள் ளியைச் சேர்ந்த இரண்டாம் ஆண்டு மாணவி ரம்யாரூ பாவை (வயது 8) முதுகுப் பகுதியில் பிரம்பால் அடித்த பள்ளித் தலை மையாசிரியர் மீது போலீசில் புகார் செய்யப்பட்டுள்ளதாக அம்மாணவியின் தாயார் தமிழ்ச் செல்வி (37) கூறினார்.80 பக்கங்கள் கொண்ட நோட்டுப் புத்த கத்தை கிழித்து அதில் சில பக்கங்கள் மட்டுமே வைத்திருந்ததற்காக தன் மகளை தலைமையாசிரியர் அடித்து முதுகுப் பகுதியில் இரத்த கட்டும், சதை வீக்கம் வரும் வரை அடித்தற்காக தான் மிகவும் கவலை கொள்வதாக கூறினார். கடந்த 22.6.2017 பள்ளி முடிந்து வீடு திரும்பிய தனது மகள் முதுகு வலிக்கிறது என கூறியபோது அவரது சட்டையை கழிற்றி பார்த்த போது பிரம்பால் அடித்த காயமும் இரத்த கசிவும் இருந்ததைக் கண்டு அதிர்ச்சி அடைந்தாக தெரிவித்தார். பிறகு பள்ளிக்குச் சென்று பொறுப்பாசிரியரிடம் புகார் கொடுத்த தாகவும் கூறினார். தனக்கும் அப்பள்ளி தலைமையாசிரியருடன் நடந்த பேச்சு வார்த்தையில் தனக்கு மனதிருப்தி இல்லாததால் அலோர்காஜா காவல் நிலையத்தில் புகார் கொடுத்ததுடன் பிறகு அலோர்காஜா மருத்துவமனையில் மாணவியை பரிசோதித்த மருத்துவர் முதுகு தண்டுப்பகுதியில் சிறு முறிவு ஏற்பட்டுள்ளதாக கூறியதாக தமிழ்ச்செல்வி தெரிவித்தார். தனது மகளை கண்டிப்பதை தவறு என கூறவில்லை ஆனால் பிள்ளைகள் தவறு செய்தால் பெற்றோர்களுக்கு தெரிவியுங்கள் எனக் கூறியும் தலைமை யாசிரியர் கண்டிப்பு என்ற போர்வையில் பிள்ளைகளிடம் மூர்க்கத்தனமாக நடந்து கொள்ளக் கூடாது என தமிழ்ச்செல்வி கூறினார். ரம்யாருபா தாக்கப்பட்ட சம்பவத்தைத் தொடர்ந்து 4/7/2017 செவ்வாய்க்கிழமை மலாக்கா பொது மருத்துவமனையில் மேற்கொள்ளப்பட்ட மற்றொரு பரி சோதனையில் அம்மாணவியின் முதுத்தண்டு முறிவு இல்லை என்றும் முதுகுப் பகுதியில் தசை வீக்கம் ஏற்பட்டுள்ளது என உறுதிப்படுத்தப்பட்டுள்ளது.


13 பேரின் உயிர் தியாகத்தை தூக்கி தூர போட்ட பசுமை தீர்ப்பாய தீர்ப்பு

சென்னை:

ஸ்டெர்லைட் ஆலை, மக்களையும் சுற்றுச்சூழலையும் பாதிக்கிறது என்று சொன்னதுடன் அந்த ஆலையை மூடவும் கடந்த மே மாதம் பொது மக்கள் போராட்டத்தில் ஈடுபட்டனர். இதில் 13 பேர் சுட்டுக் கொல்லப்பட்டனர். மக்களின் கடும் கொந்தளிப்பை கண்ட அரசு உடனடியாக ஆலையை இழுத்து மூடி சீல் வைத்தது.

ஆனால் இந்த துப்பாக்கி சூட்டை நடத்த சொல்லி உத்தரவிட்டது யார் என்று இதுவரை விடையே தெரியாத நிலையில், திரும்பவும் ஆலையை திறக்க பசுமை தீர்ப்பாயம் உத்தரவு அளித்துள்ளது. அப்படியானால், எதற்காக தமிழக அரசு ஆலைக்கு சீல் வைத்தது என தெரியவில்லை. எதற்காக முன்னாள் நீதிபதி தருண் அகர்வால் தலைமையிலான குழு தூத்துக்குடி ஸ்டெர்லைட் ஆலை நிர்வாகம் மற்றும் ஊழியர்களிடம் கருத்து கேட்டது என தெரிய வில்லை. ஸ்டெர்லைட் ஆலையை சுற்றியுள்ள கிராமப் பகுதிகளுக்கும் சென்று, பொது மக்களின் விருப்பத்தை எதற்காக கேட்டாரகள் என்று தெரியவில்லை.

சென்னையில் உள்ள மாநில பசுமைத் தீர்ப்பாயத்திலும் கூட்டம் நடத்தி, அரசியல் கட்சியினர், ஸ்டெர்லைட் ஆதரவு மற்றும் எதிர்ப்புக் குழுவினரிடம் கருத்துக்களை பெற்றது என்ன ஆனது என்றும் தெரியவில்லை. ஆனால் ஆய்வறிக்கையில் மட்டும், "தூத்துக்குடி ஸ்டெர்லைட் ஆலையை உரிய முறையில் நோட்டீஸ் கொடுக்காமல் மூடப்பட்டுள்ளது .

ஆலையில் கழிவுகளை முறையாக அகற்றுவதோடு, 10 நாட்களுக்கு ஒருமுறை நிலத்தடி நீரை ஆய்வு செய்ய வேண்டும். ஆலை மீண்டும் இயங்க அனுமதிக்கலாம்" என்று இறுதியாக பரிந்துரைத்தபோதே பசுமை தீர்ப்பாயத்தின் முடிவு மக்களுக்கு ஓரளவு தெரிந்துவிட்டது. மேலும் மதிமுக பொதுச் செயலாளர் வைகோவை வாதாட விடாமல் தடுத்தபோது அது கிட்டத்தட்ட உறுதியாகி விட்டது.

ஸ்டெர்லைட் ஆலை மீண்டும் இயங்குவதற்கான உரிமத்தை தமிழக மாசுக்கட்டுப்பாட்டு வாரியம் புதுப்பித்து வழங்க இப்போது உத்தரவிடப்பட்டுள்ளது. 13 பேரின் உயிர்தியாகத்தினை பசுமை தீர்ப்பாயம் நொறுக்கி தள்ளி தீர்ப்பை அளித்துள்ளது. இதற்கு எதற்கு இத்தனை நாள் ஆயிற்று? எதற்காக இத்தனை ஆய்வுகள்? அப்படியானால் மனித உயிருக்கும், சுற்றுச்சூழலுக்கும் இந்த ஆலையினால் தீங்கு வருகிறது என்று சொல்லிய போராடிய மக்கள் அறிவிலிகளா?

படுகொலை செய்யப்பட்ட 13 உயிர்களின் மதிப்புக்கு என்னதான் மரியாதை? அவர்களை கொன்று இந்த ஆலையை திறக்க வேண்டுமா என்பன போன்ற கேள்விகள் திரும்பவும் பொதுமக்களிடையே எழுந்துள்ளது. இது எல்லாவற்றிற்கும் மேலாக அப்பாவி உயிர்களை சுட்டு கொல்லப்பட்டபோது வழங்காத பாதுகாப்பு, இப்போது ஆலையை திறக்கும்போது மட்டும் வழங்க வேண்டும் என்று உத்தரவிட்டு இருப்பதை என்னவென்று சொல்வது???


சினிமா பாணி பேச்சு..  கொஞ்சம் காமெடி.. டெக்னாலஜியை வைத்து கலக்கும் கமல்!

கோயம்புத்தூர்:

நேற்று கோவையில் மக்கள் நீதி மய்யம் சார்பாக அதன் தலைவர் கமல்ஹாசன் நடத்திய தேர்தல் பிரச்சார கூட்டத்தில் சமூக வலைத்தளத்தையும்,டெக்னாலஜியையும் அவர் சிறப்பாக பயன்படுத்திக் கொண்டார் என்று குறிப்பிட வேண்டும்.

நேற்று கோவையில் மக்கள் நீதி மய்யம் கட்சியின் மாபெரும் கூட்டம் நடைபெற்றது. இதில் மக்கள் நீதி மய்யம் கட்சியின் தலைவர் கமல்ஹாசன் மிக முக்கியமான விஷயங்கள் குறித்து பேசினார்.

லோக்சபா தேர்தலுக்காக மக்கள் நீதி மய்யம் நடத்திய முதல் கூட்டமே மிகப்பெரிய அளவில் வெற்றிபெற்று இருக்கிறது என்றுதான் கூற வேண்டும்.

இந்த கூட்டத்தில் கமல்ஹாசன் டெக்னாலஜியை மிகவும் சரியாக பயன்படுத்திக் கொண்டார் என்றுதான் கூற வேண்டும். மெரினா போராட்டம், தூத்துக்குடி துப்பாக்கி சூடு, தமிழிசை வீடியோ என்று வரிசையாக இணையத்தில் வைரலான வீடியோக்களை, பெரிய திரையில் கமல்ஹாசன் ஒளிபரப்பினார். மக்கள் இதை பார்த்து கரகோஷம் எழுப்பினார்கள். பொதுவாக வீடியோக்களை கட்சிகள் எதுவும் மேடையில் ஒளிபரப்பியது இல்லை. ஆனால் கமல்ஹாசன் அந்த வழக்கத்தை முறியடித்து இருக்கிறார்.

அதேபோல் சோஷியல் மீடியாவில் தினமும் நடக்கும் விஷயங்களை கமல்ஹாசன் கரைத்து குடித்து இருக்கிறார் என்றுதான் கூறவேண்டும். பாஜகவிற்கு எதிராக, திமுகவுக்கு எதிராக, அதிமுகவிற்கு எதிராக வைரலான எல்லா ஹேஷ்டேக்குகளையும் கமல்ஹாசன் நியாபகமாக குறிப்பிட்டு நேற்று பேசினார். கோ பேக் மோடி குறித்து அடிக்கடி கமல்ஹாசன் பேசினார்.

தேபோல் சினிமா பாணியிலும் கமல்ஹாசன் கொஞ்சம் பேசுகிறார் என்றுதான் கூற வேண்டும். உன்னைப்போல் ஒருவன் படத்தில் வருவதை போலவே கமல்ஹாசன் நேற்று தனது பேச்சை பல தேதிகளை குறிப்பிட்டு தொடங்கினார். இது எல்லாம் உங்களுக்கு நியாபகம் இருக்கிறதா என்று கேள்வி எழுப்பிவிட்டுதான் தனது பேச்சை தொடங்கினார். சினிமா நடிப்பு அனுபவம் அவருக்கு பெரிய அளவில் உதவுகிறது என்றுதான் கூற வேண்டும்.


கிரண்பேடியை கலங்கடிக்கும் நாராயணசாமியின் உத்தரவு..!

அமைச்சர்களின் அனுமதி இல்லாமல் அரசு அதிகாரிகள் துணைநிலை ஆளுநர் கிரண்பேடியை சந்திக்கக் கூடாது என்று புதுச்சேரி முதல்வர் நாராயண சாமி உத்தரவிட்டுள்ளார். புதுச்சேரி முதல்வர் நாராயணசாமி மற்றும் துணைநிலை ஆளுநர் கிரண்பேடி இடையே மோதல் நீடித்து வருகிறது. கிரண்பேடி புதுச்சேரியின் ஆளுநராக பொறுப்பேற்றதில் இருந்தே மோதல் நீடித்து வருகிறது. தற்போது மோதல் உச்சக்கட்டத்தை எட்டியுள்ளது. இந்த நிலையில் 'நான் நல்ல நிர்வாகியாக செயல்படவேண்டுமா? அல்லது ரப்பர் ஸ்டாம்பாக செயல்படவேண்டுமா? என்று கிரண்பேடி ட்விட்டரில் பதிவிட்டார். இதற்கு கண்டனம் தெரிவித்து நாராயணசாமி, சட்டசபையில் பேசியுள்ளார். அவர் 'எம்.எல்.ஏக்களின் அனுமதி இல்லாமல் ஆளுநர் தொகுதிக்குள் நுழைந் தால் அவரை நுழையவிடாதீர்கள். மறியல் போராட்டம் செய்யவேண்டும். ஆளுநர் தனது வரம்புக்கு உட்பட்டு செயல்படவேண்டும். கோப்புகளை திரும்ப அனுப்பும் செயலை ஆளுநர் நிறுத்தவேண்டும். பேஸ்புக், ட்விட்டரில் புகார் கூறுவதே ஆளுநரின் வேலை' என்று குற்றம்சாட்டினார். மேலும் 'அமைச் சர்களின் அனுமதி இல்லாமல் அரசு அதிகாரிகள் ஆளுநரை சந்திக்கக் கூடாது' என்று உத்தரவிட்டார். 'ஆளுநரை மாற்றவேண்டும் அல்லது குடியரசுத் தலைவர் தேர்தலை புறக்கணிப்போம் என்று தீர்மானம் நிறைவேற்ற வேண்டும் என்று அ.தி.மு.க உறுப்பினர் அன்பழகன் வலியுறுத்தினார். இது தொடர்பாக அனைத்துக் கட்சி கூட்டம் கூட்டி முடிவெடுக்க வேண்டும் என்று அமைச்சர் கமலக்கண்னன் பேசினார்.


2023ஆம் ஆண்டு பட்ஜெட் பி.டி.பி.டி.என். கடன் பட்டவர்களுக்கான அனுகூலங்கள்

கோலாலம்பூர், மே 23-
நிதிப் பிரச்சினை காரணமாக எந்தவொரு மாணவரும் உயர்கல்வி நிலையத்தில்  இயலாத நிலை ஏற்படவே கூடாது. இத்தகைய நிலையினை கருத்தில் கொண்டு அரசாங்கம் தேசிய கல்விக்கடனுதவி கழகத்தை  உருவாக்கியுள்ளது. உயர்கல்வி நிலையங்களில் சேரும் மாணவர்களுக்கு கல்விக்கடன் வழங்கி உதவுவது கல்விக் கடனுதவி கழகத்தின் கடமையாகும்.

உயர்கல்வி அமைச்சின் கீழ் செயல்படும் பி.டி.பி.டி.என். என்பது ஓர் ஏஜென்சி. இது 1997ஆம் ஆண்டு உருவாக்கப்பட்டது. அன்றிலிருந்து 2023ஆம் ஆண்டு மார்ச் மாதம் முதல் 31ஆம் தேதி வரையில் இக்கழகம் வழங்கிய கல்விக்கடன் ஆக மொத்தம் 38 லட்சம் பேருக்கு நன்மையளித்துள்ளது. வழங்கப்பட்ட  கடனுதவித் தொகை 69.14 பில்லியன். கல்விக் கடனுதவி என்பது ஒரு மாணவரின் கல்விக் கட்டணம் என்ற தேவையினை நிறைவு செய்வதோடு மாணவரின் வாழ்க்கைச் செலவினத்தின் ஒரு பகுதியினை நிறைவு செய்வதாக இருக்கும். எனினும் இக்கழகத்தின் நோக்கம் என்பது வெறும் கடனை வழங்குவதும் வசூலிப்பதும் மட்டுமே அல்ல. Simpan SSPN என்ற கல்விச் சேமிப்பு திட்டத்தில் சேமிப்பு கலாச்சாரத்தை பேணி வளர்க்கிறது. பெற்றோர்கள் தங்களின் பிள்ளைகளின் உயர்கல்விக்காக சேமிக்கும் ஒரு தளமாக இது விளங்கும்.

பி.டி.பி.டி.என். கடன் பெற்றவர்களுக்கு இதோ ஒரு நற்செய்தி. கடனை திருப்பி செலுத்துபவர்களுக்கு சில அனுகூலங்கள் 2023ஆம் ஆண்டு பட்ஜெட்டில் அறிவிக்கப்பட்டது. இரண்டு வகை அனுகூலங்களை அமலாக்க அரசாங்கம் ஒப்புக் கொண்டுள்ளது. முழுமையான கடன் தொகையினை கட்டி முடிக்கும் வண்ணம் எஞ்சிய கடன்தொகையின் 20 விழுக்காடு கழிவு வழங்கப்படும். மொத்த கடன்தொகைக்கு குறைந்தபட்சம் 50 விழுக்காடு கடன் தொகையினை திருப்பி செலுத்துவதில் 15 விழுக்காடு கழிவு வழங்கப்படும். சம்பளம் பிடித்தம் வழி கடனை திருப்பி செலுத்துபவர்களுக்கு 15 விழுக்காடு கழிவு.

myPTPTN செயலி வாயிலாக கடனை செலுத்துபவர்களுக்கு 5 விழுக்காடு கழிவு வழங்கப்படும். கழிவு வழங்கும் சலுகையானது 2023ஆம் ஆண்டு மார்ச் முதல் தேதி முதல் மே 31ஆம் தேதி வரையில் அமலில் இருக்கும். 1,800 வெள்ளிக்கும் குறைவான வருமானம் கொண்ட நபர் கடனை திருப்பிச் செலுத்துவதற்கு ஆறு மாத காலகட்டத்திற்கு  ஒத்தி வைத்துக் கொள்ளலாம். இதுதான் இரண்டாவது வகை அனுகூலமாகும். என்ற பி.டி.பி.டி.என். அதிகாரத்துவ  அகப்பக்கத்தின் வழி 2023ஆம் ஆண்டு மார்ச் முதல் தேதி கடனை ஒத்தி வைப்பதற்கான விண்ணப்பம் செய்து கொள்ளலாம். பி.டி.பி.டி.என். என்பது பல்வேறு முன்முயற்சிகளையும் பரிவுமிக்க திட்டங்களை அமலாக்கி வருகிறது.

கடனை திருப்பி செலுத்துவதற்கான தலைசிறந்த வழிமுறை வாய்ப்புகளை சம்பந்தப்பட்ட தரப்பு தக்க விதத்தில் பயன்படுத்திக் கொள்ளுமாறு கேட்டுக் கொள்ளப்படுகிறது. ஏதும் பிரச்சினை என்றால் பி.டி.பி.டி.என்னுடன் கலந்து பேசி பரிகாரம் காணலாம். பி.டி.பி.டி.என். உதவ ஆயத்தமாக இருக்கிறது. கழிவு சலுகை அனுகூலம் என்பது இறுதியாக 2022ஆம் ஆண்டில் அமலாக்கப்பட்டது. சம்பளத்தை பிடித்தம் செய்யும் வகையில் கடனை திருப்பிச் செலுத்தும் வண்ணம் அமலாக்கப்பட்டது. கடனை திருப்பி செலுத்துவதன் தொடர்பில் வழங்கப்படும். கழிவு கட்டண சலுகை பெற அனைவருக்கும் தகுதியுண்டு. அமலாக்கம் நடவடிக்கைக்கு உள்ளானவர்களும் முன் பணம் கட்டணம் பெற்றவர்களும்  இதில் அடங்குவர்.

முழுக் கடனை கட்ட விரும்புவர்கள் அல்லது குறைந்தபட்சம் 50 விழுக்காடு பாக்கி தொகையினை செலுத்த விரும்புபவர்கள் தங்களின் கடன்பாக்கி எவ்வளவு என்பதனை உறுதிப்படுத்திக் கொள்வதற்கு myPTPTN செயலி வழி அல்லது என்ற  பி.டி.பி.டி.என். அதிகாரத்துவ அகப்பக்கத்தின் வழி விண்ணப்பம் செய்து கொள்ளலாம். அல்லது இதர வழிமுறைகளின வாயிலாக கடனை திருப்பிச் செலுத்துவதற்கு முன்பாக பி.டி.பி.டி.என். சந்தை நிர்வாகியுடன் தொடர்பு கொள்ளலாம். சம்பளம் பிடித்தம் அல்லது Direct Debit வழி கடனை செலுத்த விரும்புபவர்கள்  myPTPTN செயலி அல்லது என்ற பி.டி.பி.டி.என் என்ற அதிகாரத்துவ அகப்பக்கம் வழி விண்ணப்பம் செய்யலாம். சம்பளப் பிடித்தம் வழி அல்லது Direct Debit கடனை செலுத்துபவர்கள் 15 விழுக்காடு கட்டண கழிவு பெற தகுதியானவர்கள். இவ்வாண்டு மார்ச் மாதம் முதல் மே மாதம் 31 ஆம் தேதி வரையில் கடனை திருப்பி செலுத்தியவர்களாக இவர்கள் விளங்கவேண்டும்.myPTPTN செயலி மூலம் கடனை திருப்பி செலுத்துபவர்கள் 5 விழுக்காடு கழிவு சலுகை பெற தகுதியுடையவர்கள். இத்தகைய செயலியை துரிதமாகவும் பாதுகாப்பாகவும் நாம் பயன்ப்படுத்திக் கொள்ள முடியும்.  PTPTN.gov.my என்ற வழிமுறையின் வழி myPTPTN அகப்பக்கத்தை அலச முடியும்.

கழிவு கட்டண சலுகை சம்பந்தமான ஆக இறுதியான நிலவரங்கள் ஒவ்வொரு மாதம் இறுதியில் கடன் பெற்றவரின் கணக்கில் இடம் பெறும்.ஒவ்வொரு மாதம் 7ஆம் தேதி முதல் இந்த விவர அறிக்கையினை சரிபார்த்துக் கொள்ளலாம். கட்டண கழிவு சலுகையினை சம்பந்தப்பட்டவர்கள் துரிதமாக பயன்படுத்திக் கொள்ள வேண்டும். 20 விழுக்காடு கழிவு கட்டண சலுகையானது கடன் வாங்கியவருக்கு ஓர் அனுகூலமாக அமையும். 20 விழுக்காடு கழிவு கட்டண சலுகை ஒருங்கிணைக்கப்பட்டு 14 நாட்கள் சென்ற பிறகு கடன் கட்டியதற்கான கடிதம் வெளியிடப்படும்.கடனை செலுத்தியதற்கான கடித அறிக்கையினை myPTPTN செயலி அல்லது என்ற பி.டி.பி.டி.பின் அதிகாரப்பூர்வ அகப்பக்கம் வாயிலாக பதிவிறக்கம் செய்து கொள்ளலாம் என்று தெரிவிக்கப்படுகிறது.

உயர்கல்வி அமைச்சின் கீழ் ஓர் ஏஜென்சியாக இயங்கிவரும் பி.டி.பி.டி.என். எதிர்பார்ப்பது என்னவெனில் கல்விக்கடன் பெற்றவர்கள் அரசாங்கத்தின் முயற்சிக்கு தொடர்ந்து ஆதரவு தர வேண்டும். கடனை திருப்பிச் செலுத்தும்  பொறுப்பினை நிறைவாக நிறைவேற்றும்போது  எதிர்கால தலைமுறையினரின் கல்வி நலன்கள் காக்கப்படுவதே இதன் அர்த்தமாகும். கழிவுக் கட்டணம் ஊக்குவிப்பு திட்டமானது இவ்வாண்டு மே 31ஆம் தேதியன்று முடிவுக்கு வருகிறது. வழங்கப்படும் வாய்ப்பினை துரிதமாக பயன்படுத்திக் கொள்வீர். கடனை திருப்பிச் செலுத்தும் நடவடிக்கையை உடனடியாக அமலுக்கு கொண்டு வருவீர்.

மக்கள் சேமிப்பில்  ஆர்வம் காட்டும் வண்ணம் பி.டி.பி.டி.என். SSPN என்ற கல்விச் சேமிப்பின் மூலம் அதிர்ஷ்டக் குலுக்கல் பிரச்சாரம் மார்ச் முதல்  தேதியிலிருந்து மே 31ஆம் தேதி வரை நீடிக்கும் ரொக்கப் பணம் பரிசு ஏறத்தாழ 50 ஆயிரம் வெள்ளி. 23 வெற்றியாளர்களுக்காக காத்துக் கிடக்கிறது. முதலீட்டாளர்களுக்கு நல்லதொரு திட்டத்தையும் வியூக திட்டத்தையும்  தேடித் தருவதில் பி.டி.பி.டி.என். எப்போதுமே மும்முரமாக  இருந்து வருகிறது. சம்பந்தப்பட்ட பிரச்சார இயக்கம் பெற்றோர்கள் மத்தியில் சேமிப்பு கலாச்சாரம் இருக்க வேண்டும் என்பதற்கு இதுவொரு தன்முனைப்பு தூண்டலாக இருக்கும். கணக்கு திறத்தல் அல்லது Simpan SSPN சேமிப்பை அதிகரித்தல் ஆகிய பணிகளை என்ற அகப்பக்கம் அல்லது செயலி மூலம் எளிதாக மேற்கொள்ளலாம்.
நரேன்குமாரின் கருத்து
காவல்துறையினை சேர்ந்த நரேன்குமார் பி.டி.பி.டி.என் கழிவு கட்டண சலுகையை வெகுவாக வரவேற்றார்.கல்வி கடனுதவி கழகம் வழங்கம் கழிவு சலுகை கடன் பெற்றவரின் நிதிச்சுமையினை குறைத்து உதவுகிறது.குறைந்த விகித்த்தில் கடனை முழுமையாக கட்டிமுடிப்பதற்கு இது உறுதுனையாக இருக்கிறது.சம்பளத்தை பிடித்தம் வழியில் கடனை திருப்பி செலுத்துவதற்கான கழிவு கட்டண சலுகையினை தாம் வரவேற்பதாக நரேன்குமார் தெரிவித்தார்.கடனை செலுத்துவதற்கான வழிமுறை எளிதாக இருக்கிறது.பி.டி.பி.டி.என் கடன் பெற்றோர் கடனை திருப்பி செல்லுத்துவது.இவர்களின் கடனை கடன் பெற்றவர்கள் அனைவரும் அரசாங்கம் வழங்கும் கழிவு கட்டண வாய்ப்பினை பயன்படுத்திக் கொள்ள வேண்டும் என்று நரேன்குமார் வேண்டுகோள் விடுத்தார்.

சசிகலாவின் கருத்து
பி.டி.பி.டி.என் என்ற கல்விக் கடனுதவி கழகம் வழங்கும் கழிவு கட்டண சலுகையினை மாணவரின் சுமையினை பெரிதும் குறைப்பதாக இருக்கிறது என்று சசிகலா வீரமோகன் கருத்துரைத்துள்ளார்.உயர்கல்வியினை நிறைவு செய்த பிறகு கடனை விரைவாக கட்டி முடிப்பதற்கு ஓர் ஊக்குவிப்பாக இருக்கிறது.myPTPTN செயலி மூலமாக தாம் முதன் முதலில் 5 விழுக்காடு கழிவு கட்டண சலுகை பெற்றதாகவும் பிறகு வழங்கப்பட்ட 20 விழுக்காடு கழிவு கட்டண சலுகையினை கொண்டு முழுக்கடனை கட்டி முடித்ததாக சசிகலா தெரிவித்தார். கடனை முற்றாக செலுத்திய பிறகு தமக்கு மாபெரும் மகிழ்ச்சி.20 விழுக்காடு கழிவு கட்டணம் ஒருவகையில் எனது நிதி சுமையினை பெருமளவில் குறைப்பதாக இருந்தது. குறிப்பிட்ட காலக்கட்டத்திற்கு முன்கூட்டியே கடனை திருப்பி செலுத்துவதற்கு இது உறுதுணையாக இருந்தது. ஆக மொத்த கடன் தொகை செலுத்த வேண்டியதில் குறைவாக தொகை செலுத்துவது என்பது எங்களுக்கு இது ஒரு சிக்கனமாகும்.சசிகலா வீரமோகன் கேட்டுக்கொள்வது எல்லாம் என்னவென்றால்அரசாங்கம் வழங்கும் கழிவு கடன் ஊக்குவிப்பை பயன்படுத்திக் கொண்டு பி.டி.பி.டி.என்.னிடமிருந்து பெற்ற கடனை கட்டி முடித்திட வேண்டும். இது ஒருவகையில் நமது நிதி நிர்வாகம் சீராகவும் பாதுகாப்பாகவும் எளிதாகவும் அமைவதற்கு உறுதுணையாக இருக்கும்.
பி.டி.பி.டி.என். அனுகூலங்களை அனைவரும் பயன்படுத்திக் கொள்ள வேண்டும்
- அனுஸ்யா கருத்து
பி.டி.பி.டி.என். வழங்கும் பொன்னான வாய்ப்புகளை அனைவரும் பயன்படுத்திக் கொள்ள வேண்டும் என்று அனுஸ்யா கேட்டுக் கொண்டுள்ளார். எனக்கு 20 விழுக்காடு கழிவு கட்டணம் கிட்டியது. கடனை கட்டி முடித்ததில் எனக்கு மிக்க மகிழ்ச்சி. பி.டி.பி.டி.என். மேற்கொள்ளும் ஒவ்வோர் ஆக்ககரமான நடவடிக்கைக்கு நாம் எல்லோருமே உறுதுணையாகவும் பெருந்துணையாகவும் இருக்க வேண்டும். உயர்கல்வியினை மேற்கொள்வதற்கு நிதிப் பிரச்சினை ஒரு தடையாக இருக்கக்கூடாது என்று உன்னத நோக்கத்திற்கு நாம் அனைவரும் ஆயத்தமாக இருக்க வேண்டும்.


இரண்டு சிறுவர்களை கொடூரமாக வெடித்து சிதறவைத்த ஐஎஸ் தீவிரவாதிகள்!

2 சிறுவர்களை தற்கொலை தாக்குதலுக்கு உட்படுத்திய வீடியோவை ஐஎஸ் தீவிரவாதிகள் வெளியிட்டு அதிர்ச்சியை ஏற்படுத்தியுள்ளனர்.ஐஎஸ் தீவிரவாதிகள் அவ்வப்போது தாங்கள் செய்யும் பயிற்சிகள் மற்றும் அடுத்து எந்த நாட்டை குறிவைக்கப்போகிறோம் என்பது குறித்து வீடியோவை வெளியிட்டு பரபரப்பை கிளப்புவார்கள். இந்நிலையில் இரண்டு சிறுவர்களுக்கு பயிற்சி அளித்து அவர்களை தற்கொலை தாக்குதலுக்கு உட்படுத்தி யுள்ளனர். அந்த வீடியோவையும் வெளியிட்டுள்ளனர். அதில் இரண்டு சிறுவர்கள் முதலில் பயிற்சி செய்கிறார்கள், அதன் பின் கார் ஓட்டியும் பயிற்சி செய்கிறார்கள். இதைத் தொடர்ந்து ஒரு சிறுவன் இராக்கின் Sinjar பகுதியில் இருந்து பயங்கர வெடிபொருட்கள் நிரம்பிய வாகனத்தை தங்களுடைய எதிரிகள் இருக்கும் தெருவிற்கு ஓட்டிச் செல்கின்றான். அங்கு சென்றவுடன் கார் வெடித்துச் சிதறுகிறது. இதில் அச்சிறுவன் இறக்கிறான். இதே போன்று மற்றொரு சிறுவனும் அதே பகுதியில் உள்ள மற்றொரு தெருவில் காரை ஓட்டிச் செல்கிறான். குறித்த இடத்தைச் சென்றவுடன் கார் வெடிக்கிறது.ஐஎஸ் தீவிரவாதிகள் சிறுவர்கள் தற்கொலை தாக்குதலுக்கு உட்படுத்துவது இது ஒன்றும் முதல் முறை இல்லை என்றும் கடந்த ஆகஸ்ட் மாதம் Baghdad பகுதியின் Kirkuk பகுதியில் சிறுவன் ஒருவனை அவர்கள் தற்கொலை படை தாக்குதலுக்கு உட்படுத்தியதாக கூறப்படுகிறது.


தமிழ்ப்பத்திரிகைகளை தரக்குறைவாகச் சாடிய ராகா உதயாவிற்கு வலுக்கிறது எதிர்ப்பு.

கோலாலம்பூர்,

நாட்டிலுள்ள தமிழ்ப்பத்திரிகைகளை கடுமையாகவும் மோசமாகவும் விமர்சித்து வெளியாகியுள்ள குரல் பதிவு குறித்து, நாட்டின் தனியார் வானொலி நிலையமான ராகாவுக்கும் அதன் அறிவிப்பாளர் உதயாவுக்கும் எதிராக நேற்று நாடளாவிய நிலையில் பத்திரிகை விநியோகஸ்தர்கள், விற்பனையாளர்கள் தொடர்ந்து தங்கள் அதிருப்தியையும் கண்டனத்தையும் வெளிப்படுத்தியிருப்பதுடன், எதிர்ப்பும் வலுக்கிறது.

Read More: Malasyia Nanban Tamil Daily on 1.2.2019


இளைஞர்களுக்கு வேலைவாய்ப்பு வழங்க ஜி-20 நாடுகள் முன்வர வேண்டும்!'' - பிரதமர் மோடி

இளைஞர்களுக்கு வேலைவாய்ப்பு வழங்க ஜி-20 நாடுகள் முன்வர வேண்டும்'' என பிரதமர் நரேந்திர மோடி அழைப்பு விடுத்துள்ளார். ஜி-20 மாநாட்டின் இறுதி நாளான நேற்று, பிரதமர் நரேந்திர மோடி பேசியபோது இதை வலியுறுத்தியுள்ளார். மாநாட்டில் அவர் பேசியதாவது, ''வேலை தேடும் இளைஞர்களுக்கு வேலைவாய்ப்பு வழங்க ஜி-20 நாடுகள் முன்வர வேண்டும். அதுதான், வேலை வழங்கும் நாட்டுக்கும் நல்லது, அந்த இளை ஞர்களின் நாட்டுக்கும் நல்லது. வேலைவாய்ப்பு மூலம் வளர்ச்சியும் பெருகும். தொழிலாளர் சந்தையை வலுப்படுத்த டிஜிட்டல் மயமாக்கத்தை ஊக்குவிக்க வேண்டும். பெண்களுக்கு அதிகாரம் அளிக்காமல், உண்மையான வளர்ச்சியை எட்ட முடியாது. யோகா பயிற்சியின் மூலம், நோய்களை வரவிடாமல் தடுக்க முடியும்'' என்றார்.


தான் காருக்கு தானே தீவைத்து பெட்ரோல் குண்டு வீசியதாக நாடகமாடிய இந்து மக்கள் கட்சி நிர்வாகி கைது!!

தனது காருக்கு தானே தீவைத்துவிட்டு மர்ம நபர்கள் பெட்ரோல் குண்டு வீசியதாக நாடகமாடிய இந்து மக்கள் கட்சி நிர்வாகி கைது செய்யப்பட்டுள்ளார்.

நேற்று மாலை திருவள்ளூரை அடுத்த சோழவரத்தில் மீஞ்சூர்- வண்டலூர் சாலையில் இந்து மக்கள் கட்சி நிர்வாகி ஒருரின் கார் தீப்பிடித்து எரிந்தது. அந்த வாகனத்தில் பயணம் செய்த இந்து மக்கள் கட்சியின் அனுமந் சிவசேனா அமைப்பின் மாநில செயலாளர் காளிகுமார் மற்றும் கட்சி நிர்வாகி ஞானசேகரன் ஆகியோர் போலீசாரிடம் புகார் ஒன்றை அளித்தனர்.

அந்த புகாரில் தாங்கள் சென்றுகொண்டிருந்த கார் மீது மர்ம நபர்கள் பெட்ரோல் குண்டு வீசினர் அதனால் கார் முழுவதும் எரிந்தது கூறியுள்ளனர். இதை அடுத்து அங்கு வந்த போலீசார் எரித்துக்கொண்டிருந்த தீயை அணைத்தனர். மேலும் இந்த சம்பவம் பெட்ரோல் குண்டு வீசியதால் நடந்ததா என்ற நோக்கில் போலீசார் ஆய்வு செய்தபொழுது அங்கு பெட்ரோல் குண்டு வீசியதற்கான எந்த தடயமும் இல்லை.

இதை அடுத்து நடத்திய விசாரணையில் ஞானசேகரன் தங்களேதான் காரை தீவைத்தோம் என ஒப்புக்கொண்டார். தாங்களே தங்கள் காரை கொளுத்தி விட்டு நாடகமாடிய இந்துமக்கள் கட்சியின் அனுமந் சிவசேனா அமைப்பின் மாநில செயலாளர் காளிகுமார் கைது செய்யப்பட்டுள்ளார்.


ரஜினிக்காகக் காத்திருக்கும் தொகுதி! - களத்தில் இறங்கினர் ரசிகர்கள்

அரசியலில் ஈடுபடப்போவதாக ரஜினிகாந்த் அறிவித்தையடுத்து, கிராமங்கள் தோறும் மன்றங்களைத் தொடங்க வேண்டும் என்று தனது ரசிகர்களுக்கு வேண்டுகோள் விடுத்திருந்தார்.

அதன்படி, ரஜினி பிறந்த ஊரான கிருஷ்ணகிரி மாவட்டம், வேப்பனப்பள்ளியை அடுத்துள்ள நாச்சிக்குப்பத்தில், புதிய மன்றங்களைத் தொடங்கும் பணி நேற்று தொடங்கப்பட்டது.  நாச்சிக்குப்பதில் ரஜினியின் பெற்றோர்கள் நினைவாக அமைக்கப்பட்டுள்ள ரானோஜிராவ் ராம்பாய் பொது நல அறக்கட்டளை முன்பாக, மாவட்ட ரஜினி ரசிகர்கள் மன்றம் சார்பில் காலண்டரை வெளியிட்டு, புதிய மன்றங்கள் தொடங்குவதற்கான பணிகளை கிருஷ்ணகிரி மாவட்ட ரஜினி ரசிகர் மன்றத் தலைவர் மதியழகன் ஆரம்பித்து வைத்தார்.
மாவட்டத் தலைவர் மதியழகன் கூறுகையில், `ரஜினி, தமிழன் இல்லை என ஒரு சில அரசியல்வாதிகள் கூறிவருகின்றனர். இதைத் தவிடு பொடியாக்கத் தமிழகத்தில் ரஜினி பிறந்த ஊரான நாச்சிக்குப்பத்தில் புதிய மன்றங்களைத் தொடங்கும் பணியை ஆரம்பித்துள்ளோம். தமிழக மக்கள் ரஜினிக்குத் துணைநிற்பார்கள். சட்டசபைத் தேர்தலில் ரஜினியின் பிறந்த கிராமம் இருக்கும் வேப்பனப்பள்ளி சட்டசபைத் தொகுதியில் போட்டியிட வேண்டும் என்பது எங்கள் விருப்பம்'' என்று தெரிவித்தார்.


புதிய நீதிபதியின் முன்னிலையில் நஜீப்பின் விசாரணை

கோலாலம்பூர்,

முன்னாள் பிரதமர் டத்தோ ஸ்ரீ நஜீப் துன் ரசாக்கின் நீதிமன்ற வழக்கு புதிய  நீதிபதி ஒருவரால் நடத்தப்படலாம் என்ற ஊகங்கள் வலுத்துவருகின்றன. உயர்நீதிமன்ற நீதிபதி டத்தோ முகமட் சோப்பியான் அப்துல் ரசாக் வேறொரு பிரிவுக்கு மாற்றப்படவிருப்பதாக கூறப்படுவதை தொடர்ந்து புதிய நீதிபதி விசார ணையை நடத்த விருக்கிறார்.

Read More: Malaysia Nanban Tamil Daily on 28.7.2018


கோலாலம்பூர், நவ. 9-

பெட்ரோல் விலை வரலாறு காணாத வகையில் ஏற்றம் கண்டுள்ளது. ரோன்  95 லிட்டருக்கு 7 காசு உயர்வு கண்டுள்ள வேளையில் ரோன் 97 லிட்டருக்கு 6 காசு ஏற்றம் கண்டுள்ளது. டீசல் லிட்டருக்கு 3 காசு உயர்வு கண்டுள்ளது. இந்த விலை உயர்வின்படி லிட்டருக்கு வெ. 2.24 ஆக இருந்த  பெட் ரோல் ரோன் 95 நள்ளிரவு முதல்  வெ.2.31 ஆக உயர்வு கண் டுள்ளது. லிட்டருக்கு வெ. 2.54 ஆக இருந்த பெட்ரோல் ரோன் 97 வெ.2.60 ஆக உயர்ந்துள்ளது.  ஒரே நேரத்தில் பெட்ரோல் லிட்டருக்கு 7 காசு உயர்த்தப்பட்டு இருப்பது பயனீட்டாளர்கள் மத்தியில் பெரும் அதிர்ச்சியை ஏற்படுத்தியது.

லிட்டருக்கு வெ. 2. 17 ஆக இருந்த டீசல் வெ. 2.20 ஆக உயர்ந் துள்ளது. இந்த புதிய விலை நவம்பர் 9 ஆம் தேதி முதல் நவம்பர்  15 ஆம் தேதி வரை அமலில் இருக்கும்.

வாரத்தில் ஒவ்வொரு புதன்கிழமையும் அறிவிக்கப்படும் எரிபொருள் புதிய விலை கடந்த  மார்ச் 29 ஆம் தேதி அறிமுகப்படுத்தப்பட்ட முதல் பெட்ரோல் விலை லிட்டருக்கு ஒரேடியாக 7 காசு எகிறியிருப்பது இதுவே முதல் முறையாகும். இதுவரையில் வாராந்திர புதிய விலைகள் 3 முதல் 4 காசு உயர்வை மட்டுமே சார்ந்திருந்தது. எனினும் முதல் முறையாக  7 காசு உயர்ந்து இருப்பது இதுவே முதல் முறையாகும்.


ஓப்ஸ் மேகா 3.0 அதிரடிச் சோதனை.  செலாயாங், கெப்போங், புக்கிட் ஜாலிலில் 258 பேர் கைது

கோலாலம்பூர்,

கிள்ளான் பள்ளத்தாக்கில் நேற்று முன்தினம் அதிகாலை மேற்கொள்ளப்பட்ட ஓப்ஸ் மேகா 3.0 அதிரடிச் சோதனை நடவடிக்கையில் 258 கள்ளக் குடி யேறிகள் கைது செய்யப்பட்டுள்ளனர்.செலாயாங்கில் மேற்கொள்ளப்பட்ட முதல் கட்ட சோதனையில் 69 கள்ளக் குடியேறிகள் கைது செய்யப்பட்டுள்ளனர்.

Read More: Malaysia Nanban Tamil Daily on 14.7.2018


ராஜபக்சே பிரதமராக செயல்பட தடை விதித்தது இலங்கை நீதிமன்றம்

இலங்கையில் ரணில் மற்றும் ராஜபக்சே இடையில் நடந்துவரும் அதிகார போட்டியில் ராஜபக்சேவுக்கு எதிராக ஆணை பிறப்பித்துள்ளது இலங்கை நீதிமன்றம். அதன்படி ராஜபக்சே இலங்கை பிரதமராக தொடர தடை விதித்துள்ளது. மேலும் ராஜபக்சேவும், அவரது மந்திரிகளும் வருகின்ற 12 ஆம் தேதி நேரில் ஆஜராக நீதிமன்றம் உத்தரவிட்டுள்ளது.


10 வயது இந்திய சிறுவன் தந்தையால் அடித்துக் கொலை

(சுப்ரா) காஜாங்,

10 வயது இந்தியச் சிறுவன் சொந்தத் தந்தையால் கொடூரமாக அடித்து கொலை செய்யப்பட்டதாக சந்தேகிக்கப்படுகிறது. இதன் தொடர்பில் கோவில் பூசாரி என நம்பப்படும் 43 வயதுடைய அந்த சிறுவனின் தந்தை கைது செய்யப்பட்டுள்ளார். தலை, உடல், கை, கால்களில் கடுமையான காயங்களோடு மருத்துவ மனையில் சேர்க்கப்பட்ட அந்த சிறுவனை பரிசோதனை செய்த மருத்துவர் அவன் இறந்து விட்டதை உறுதி செய்தார்.

Read More: Malaysia Nanban Tamil Daily on 7.12.2018


பி.டி.பி.டி.என். ஏற்பாட்டில் மலேசிய  குடும்ப சுதந்திர தினக் கொண்டாட்டம்

கோலாலம்பூர், ஆக.30-

நாளை 31.8.2022ஆம் தேதி மலேசியா தனது 65ஆவது சுதந்திரத் தினத்தைக் கொண்டாடவுள்ளது. ஒவ்வொரு மலேசியரிடமும் நாட்டை நேசிப்பது உட்பட தேசப் பற்றும் ஊன்றியிருக்க வேண்டும். நாட்டு மக்களிடையே நாட்டுப் பற்றையும் விசுவாசத்தையும் ஏற்படுத்துவதற்கு பி.டி.பி.டி.என். எனப்படும் தேசிய உயர்கல்வி கடனுதவிக் கழகம் மலேசிய குடும்ப சுதந்திர தினக் கொண்டாட்டத்தை  ஏற்பாடு செய்துள்ளது.

ஒரு சமூக மேம்பாட்டு நிகழ்ச்சியாக மேற்கொள்ளப்படும் இத்திட்டத்தில் இவ்வாண்டு ஆகஸ்ட் முதல் செப்டம்பர் மாதம் வரை நாடு முழுவதுமுள்ள பி.டி.பி.டி.என்.னின் பணிக்குழுவினர் கலந்து கொள்வர். இத்திட்டத்தின் வழி பி.டி.பி.டி.என். எனப்படும் தேசிய உயர்கல்வி கடனுதவிக் கழகம் வசதி குறைந்த மக்களுக்கு அன்றாட அத்தியாவசியப் பொருட்கள் உள்ளடங்கிய உணவுக் கூடைகள் வழங்கப்பட்டன.

தீபகற்ப மலேசியாவிலுள்ள 12 மாநிலங்களிலுள்ள 760 வசதியற்ற குடும்பங்களுக்கு உதவி செய்வதற்காக பி.டி.பி.டி.என். எனப்படும் தேசிய உயர்கல்வி கடனுதவிக் கழகம் இதற்காக 60,800 வெள்ளியை ஒதுக்கீடு செய்துள்ளது. முதல் கட்டமாக திரெங்கானு மாநிலத்திலுள்ள 100 வசதியற்ற குடும்பங்களுக்கு இந்த உதவி வழங்கப்பட்டது. கோல நெருஸ் மாவட்ட இளைஞர் மன்றத்தின் ஒத்துழைப்போடு உள்ளூர் தலைவர்களுடன் மோட்டார் சைக்கிள்களில் வீடு வீடாகச் சென்று சம்பந்தப்பட்ட குடும்பங்களுக்கு இந்த உணவுக் கூடைகள் வழங்கப்பட்டன.

மக்களிடையே சுதந்திர சுவாசத்தை ஏற்படுத்தும் வண்ணம் அங்குள்ள மக்களுக்கு தேசியக் கொடிகளும் விநியோகம் செய்யப்பட்டன. இதனைத் தொடர்ந்து இதர மாநிலத்திலுள்ள மக்களுக்கும் இந்த உணவுக் கூடைகள் வழங்கப்பட்டன. திரெங்கானுவில் நடைபெற்ற இவ்வாண்டிற்கான பி.டி.பி.டி.என். எனப்படும் தேசிய உயர்கல்வி கடனுதவிக் கழகம் மலேசிய குடும்ப சுதந்திர தினக் கொண்டாட்டத்தை அக்கழகத்தின் தலைவர் அப்லி யூசோப் நிறைவு செய்து வைத்தார். அவருடன் அக்கழகத்தின் தலைமைச் செயல்முறை அதிகாரி அகமட் டசுக்கி அப்துல் மஜிட், அக்கழகத்தின் சந்தை - தொடர்புத் துறையின் முதிர்நிலை  தலைமை அதிகாரி வான் ஜவியா வான் அபு பாக்கார், திரெங்கானு மாநில பி.டி.பி.டி.என். தலைமை நிர்வாகி அஜிஸா நாசிக் ஆகியோரும் கலந்து கொண்டனர்.

இதற்கு முன்பு சுந்திர தின குழந்தைகள் திட்டம் நடத்தப்பட்ட வேளையில், இவ்வாண்டு முதல் முதலாக இந்நிகழ்ச்சி ஏற்பாடு செய்யப்பட்டுள்ளதாக பி.டி.பி.டி.என். எனப்படும் தேசிய உயர்கல்வி கடனுதவிக் கழகத்தின் தலைவர் அப்லி யூசோப் கூறினார். இவ்வாண்டு மாறுபட்ட அளவில் பி.டி.பி.டி.என். சுதந்திர மாதத்தைக் கொண்டாடும் வகையில் வசதி குறைந்த மக்களுக்கு மோட்டார் சைக்கிளில் சென்று உணவுக் கூடைகள் வழங்கப்பட்டதாக அவர் சொன்னார்.

இந்த உணவுக் கூடைகள் வழங்கப்பட்டதன் வழி அவர்களின் முகத்தில் புன்னகையைக் காண முடிந்த அதேவேளையில், மலேசிய குடும்பமாக பலமுடன் இணைவோம் எனும் கருப்பொருளோடு கொண்டாடப்படும் இவ்வாண்டின் சுதந்திரத் தினக் கொண்டாட்டம் அங்குள்ள மக்கள் - தலைவர்களுக்கும் பி.டி.பி.டி.என். எனப்படும் தேசிய உயர்கல்வி கடனுதவிக் கழகத்திற்கும் அணுக்கமான உறவை ஏற்படுத்திக் கொடுத்தது என்றும் அவர் தெரிவித்தார்.


மகாதீர் -அன்வார் கைகுலுக்கல்

கோலாலம்பூர், செப். 14- துன் டாக்டர் மகாதீர் முகமட்டும் அவரின் நிர்வாகத் தில் முன்னாளில் துணைப் பிரதமர் பதவி வகித்த டத்தோஸ்ரீ அன்வார் இப்ராஹிமும் 18 ஆண்டுகளுக்குப் பிறகு கைகுலுக்கிக் கொண்டது அவர்களின் சொந்த நலன் அடிப்படையிலான செயல் என்பதை நிரூபிக்கிறது என மசீச இளைஞர் பகுதித் தலைவர் செனட்டர் சோங் சின் வூன் கூறியுள்ளார். அவ்விருவரின் ஆதரவாளர்களுக்காக பரிதாப்படுகிறேன். இவ்வளவு காலம் அவ்விருவரையும் ஆதரித்து வந்த அவர்களுக்கு மேற்கண்ட கைகுலுக்கல் சம்பவம் ஒரு பெரிய அடியும் அவமானமுமாகும் என்றார் சோங். மலேசிய தேசி யப் பல்கலைக் கழக மாணவர்கள் ஏற்பாட்டிலான மிட் ஆடம் (இலையுதிர் காலம்) பெஸ் டிவல் கொண் டாட்டத்தை அறிவிக்கும் வகையில் சோங் விஸ்மா மசீசவில் செய்தியாளர்களை சந்தித்தார். அதன் போது அவர் மேற்கண்ட விவரங்களைக் கூறியுள்ளார். டாக்டர் மகாதீர் - அன்வார் சந்திப்பு அரசியலில் நிரந்தர நண்பர்கள் அல்லது எதிரிகள் இல்லை என்பதைக் காட்டு கிறது. எனினும் அரசியல் வாதிகள் தங்களின் கொள்கை யில் உறுதியாக இருக்க வேண்டும் என்றும் அவர் கூறினார். சொந்த நலனுக்காக தங்க ளின் கொள்கைகளை விட்டுக் கொடுக்கும் இதுபோன்ற அரசியல்வாதிகளின் தலை மைத்துவத்தை மக்கள் எப்படி நம்ப முடியும் என்றும் சோங் கேள்வி எழுப்பியுள்ளார்.


700 காசோலைகளா? நஜீப் கைது. இன்று நீதிமன்றத்தில் குற்றஞ்சாட்டப்படுவார்.

புத்ராஜெயா, செப். 20-

முன்னாள் பிரதமர் டத்தோ ஸ்ரீ நஜீப் துன் ரசாக் நேற்று இரண்டாவது முறையாகக் கைது செய்யப்பட்டு, மலேசிய ஊழல் தடுப்பு ஆணைய (எம்.ஏ.சி.சி.) தலைமையகத்தின் தடுப்புக்காவலில் வைக்கப்பட்டார். இன்று காலை 8.00 மணிக்கு கோலாலம்பூரில் உள்ள புக்கிட் அமான் போலீஸ் தலைமையகத்திற்கு கொண்டு செல்லப்பட்டு, பிறகு பகல் 3 மணிக்கு அவர் செஷன்ஸ் நீதிமன்றம் கொண்டு செல்லப்பட்டு குற்றஞ்சாட்டப்படுவார் என்று தெரிவிக்க ப்பட்டு ள்ளது.

Read More: Malaysia Nanban Tamil Daily on 20.9.2018


கல்வி அமைச்சர் தமிழராக இருந்தும் செத்துக்கொண்டிருக்கும் தமிழ்ப்பள்ளிகள்!

மலேசியாவில் தமிழ்ப்பள்ளிகளின் மேம்பாட்டுப் பணிகளுக்கு முழுமையான பொறுப்பினை ஏற்றுக் கொண்டிருக்கும் கல்வி துணை அமைச்சர் டத்தோ ப.கமலநாதன், பகாங் லஞ்சாங் தோட்டத் தமிழ்ப்பள்ளியின் கட்டுமான விவகாரத்தினை இழுத்தடித்து வருகின்றார் என பெற்றோர் கண்டனக் குரல் எழுப் பியுள்ளனர். பிரதமர் டத்தோஸ்ரீ நஜீப் துன் ரசாக் தலைமையிலான அரசாங்கத்திற்கு மேலும் ஓர் இழுக்கினை ஏற்படுத்தும் வகையில் இவரின் இச்செயல் அமைந்துள்ளது என அவர்கள் தங்கள் அதிருப்தியை வெளிப்படுத்தியுள்ளனர். 2012-ஆம் ஆண்டில் பிரதமரின் நேரடியான சிறப்பு நிதியின் வழி 39 தமிழ்ப்பள்ளிகளுக்கான புதிய இணைக்கட்டடங்களும் புதிய பள்ளிக்கூடமும் நிர் மாணிக்கப்பட வேண்டும்.எனினும், இதன் கட்டுமானப் பணிகள் பல்வேறு பிரச்சினைகளை எதிர்நோக்கியிருப்பதற்கு கமலநாதன் முழுமையான பொறுப்பை ஏற்றுக் கொள்வாரா என்ற கேள்வியை லஞ்சாங் தோட்டத் தமிழ்ப்பள்ளிக்கான சிறப்பு நடவடிக்கைக் குழுவின் பொறுப்பாளர்கள் முன் வைத் துள்ளனர். கமலநாதனை பொறுத்த வரையில் இதனால் ஆகப்போவது ஒன்றுமில்லை என்பது ஒரு புறமிருக்க, மலேசிய இந்திய சமூகத்திற்கும் மலேசிய தமிழ்ப் பள்ளிகளின் உரிமைக்கும் விடுக்கப்பட்டிருக்கும் சவாலாகவே நண்பன் குழு இதனை கருதுகின்றது. மேலாளர் வாரியத்தின் தலையீடுகள் ஏன்? பகாங், லஞ்சாங் தோட்டத் தமிழ்ப்பள்ளிக்கான புதிய கட்டடத்தின் கட்டுமானக் குத்தகையை மலேசியக் கல்வியமைச்சு நேரடியாகவே இந்திய குத்தகை நிறுவனத்திற்கு வழங்கியிருந்த நிலையில், மேலும் கட்டுமானத்தினை நிர்வகிக்கும் பொறுப்பினை மலேசிய கல்வியமைச்சின் சார்பில் நியமனம் செய்யப்பட்ட கட்டுமான மேலாண்மை ஆலோசக நிறுவனம் (PMC) ஏற்றுக் கொண்ட நிலையில், கடந்த ஓராண்டுகளாக நீடிக்கும் இழுபறிக்கு பள்ளியின் மேலாளர் வாரியம் காரணமா என்ற கேள்விக்கு நண்பன் குழு பதில் தேடுகின்றது. பகாங் லஞ்சாங் தோட்டத் தமிழ்ப்பள்ளியின் கட்டுமானம் 100 விழுக்காடு பூர்த்தியடைந்துள்ளது. ஓராண்டிற்கும் மேலாகி விட்ட நிலையில் பள்ளிக்கான நுழைவு அனுமதியை (CCC) மாவட்ட அலுவலகம் வழங்குதற்குத் தடையாக இருப்பது அப்பள்ளிக்கான சாலை நிர்மாணிப்பு சர்ச்சை மட்டுமே. இந்த சர்ச்சைக்கு ஓராண்டாகியும் தீர்வு காண முடியவில்லையே ஏன்? * பள்ளி மேலாளர் வாரியத்தின் அத்துமீறல்களுக்கு யார் வழிவிட்டது? * கட்டுமான மேலாண்மை நிறுவனத்தின் பொறுப்பாளர் ஏன் மேலாளர் வாரியத்தில் நியமனம் செய்யப்பட்டார்? * டத்தோ கமலநாதன் இப்பள்ளிக்கு வெ. 4 லட்சம் ஒதுக்கீட்டினை எதற்கு அங்கீகரித்தார்? * புதிய கட்டடத்திற்கு கறையான் மருந்து தெளிக்கவும் மின்சார இணைப்புக்களை சீரமைக்கவும் நிதி தேவையா? * மலேசியக் கல்வியமைச்சு 100 விழுக்காடு கட்டுமானத் தொகையை குத்தகையாளருக்குக் கொடுத்த பின்னரும் ஏன் பிரச்சினையைத் தீர்க்கவில்லை? * மஇகாவின் வழி மேற்கொள்ளப்படும் தமிழ்ப்பள்ளிகளின் கட்டுமானத்தில் எப்போதுமே வில்லங்கம்தானா? இது போன்ற கேள்விகளுக்கும் விடை தேவைப்படுகின்றது. கடந்த ஓராண்டாக புதிய பள்ளிக்குச் செல்லலாம் என எதிர்பார்த்துக் கொண்டிருக்கும் மாண வர்களின் மனநிலையைப் பற்றி யாருமே கவலை கொள்ளாதது வேதனையிலும் வேதனையாகும்!


தமிழ்ப்பள்ளிகளின் மேம்பாட்டுப் பணிகளில்  மட்டும் வில்லங்கங்கள்!

சிரம்பான், மார்ச் 16- நெகிரி செம்பிலான் மாநிலத்தில் உள்ள தமிழ்ப்பள்ளிகளின் கட்டுமானப் பணிகளுக்கான செயல்பாடுகள் மிகப்பெரிய கேள்விக் குறியாகி இருப்பதாக நண்பன் குழுவிற்கு கிடைத்த புகார்கள் உறுதிப்படுத்துகின்றன. 2012ஆம் ஆண்டில் பிரதமர் டத்தோஸ்ரீ நஜீப் ஒதுக்கீடு செய்திருந்த சிறப்பு நிதியின் வழி (Pakej Rangsangan Khas 2012 - PRK 2012) 39 தமிழ்ப்பள்ளிகளுக்குப் புதிய கட்டடங்கள் கட்டுவதற்கான செயல்பாடுகள் முடக்கம் கண்டிருப்பது வேதனையான விவகாரமாக நண்பன் குழு கருதுகின்றது. நெகிரி செம்பிலான் மாநிலத்தில் 2012ஆம் ஆண்டு சிறப்பு நிதியின் வழி பின்வரும் பள்ளிகள் அடையாளம் காணப்பட்டு கட்டுமானத்திற்கான ஏற்பாடுக ளும் செய்யப்பட்டன. கடந்த 5 ஆண்டுகளில் ஏழு பள்ளிகளில் ஒரே ஒரு பள்ளியின் கட்டுமானம் மட்டுமே முழுமை பெற்ற மாணவர்கள் கல்வி பயின்று வரும் சூழ்நிலையில் மற்ற 6 பள்ளிகளின் நிலவரம் கேள்விக்குறியாகவே இருந்து வருகின்றது. ஐந்தாண்டுகளில் ஒரே ஒரு பள்ளியை மட்டுமே முழு மைபடுத்தியிருக்கும் மஇகாவின் செயல்பாடுகள் ஐயத்தினையே ஏற்படுத்துவதாகப் பெற்றோர்கள் கூறியிருப்பதை நண்பன் குழு ஆமோதிக்கின்றது. * கொய்ரோ தோட்டத் தமிழ்ப்பள்ளி - கட்டுமானம் முடிந்தது மாணவர்கள் பயன்படுத்தவில்லை. * ஆயர் ஈத்தாம் தோட்டப்பள்ளி - பூர்த்தி அடைந்து ஓராண்டாகியும் மாணவர்கள் ஏக்கத்தோடு நிற்கின்றனர். * சாகா தோட்டத் தமிழ்ப்பள்ளியும் பூர்த்தியடைந்து ஓராண்டுக்கு மேலாகியும் மஇகாவின் தலையீடுகளால் மாணவர்கள் பலியாகி வருகின்றனர். * பெர்த்தாம் தோட்டத் தமிழ்ப்பள்ளியின் கட்டுமானம் 70 விழுக்காடு மட்டுமே பூர்த்தி அடைந்துள்ளது. * ரீஜண்ட் தோட்டத் தமிழ்ப்பள்ளியின் கட்டுமானம் முடிந்தும் ஆலோசக நிறுவனத்தின் கெடுபிடிகளால் சுணக்கம் கண்டுள்ளதா என்று கேள்வி எழுந்துள்ளது. * ஷங்ஹாய் தோட்டத் தமிழ்ப்பள்ளி மட்டுமே பூர்த்தியடைந்து பயன்படுத்தப்படுகின்றது. * செயிண்ட் ஹீலியர் தோட்டப் பள்ளியின் கட்டுமானம் 20 விழுக்காடு மட்டுமே அடைந்துள்ளது. மேற்கண்ட தமிழ்ப்பள்ளிகளுக்கான கட்டுமானத்திற்கான செலவீனங்கள் ஊதிய பலூனைப் போல பெருத்திருந்த நிலையிலும் மஇகாவின் வழியிலான மானிய நிர்வாகம் மிகப்பெரிய வில்லங்கத்தையே ஏற்படுத்தியுள்ளதாகப் பெற்றோர்கள் புகார் தெரிவித்துள்ளனர். மலேசியக் கல்வியமைச்சின் வழியான மானியத்தின் செயல்பாடுகள் நத்தை வேகத்திலேயே நகர்கின்றன. இதற்கிடையே மேற்கண்ட தமிழ்ப்பள்ளிகளின் கட்டுமானக் குத்தகையாளர்களுக்கு பல்வேறு இன்னல்களும் தடங்கலும் ஏற்படுத்தப்பட்டுள்ளதா என்ற கேள்விக்கும் நண்பன் குழு தேடுகின்றது. நெகிரி செம்பிலான் மாநிலத்தில் ஆறு பள்ளிகளின் கட்டுமானம் இன்றுவரை பூர்த்தி செய்யப்படாததற்கு நெகிரி செம்பிலான் மஇகா தொடர்புக்குழுத் தலைவர் டத்தோ மாணிக்கத்தின் அலட்சியமும் காரணமா எனப் பெற்றோர்கள் புகார் தெரிவித்துள்ளனர். மஇகாவின் வழி தமிழ்ப்பள்ளிகள் நன்மை அடைகின்றதா என்ற கேள்விக்கு தொடர்ந்து வரும் விவகாரங்களின் வழி பதில் காண்போம்.


கார் மோதி முதியவர் பலி!

ஜாலான் கோஸ்டாலிலுள்ள பேரங்காடிக்கு முன் சாலையை கடக்க முயன்ற முதியவரை அவ்வழியே வந்த வாகனம் மோதியதில் அவர் ஸ்தலத்திலேயே உயிரிழந்தார். நேற்று முன்தினம் இரவு 7 மணியளவில் நிகழ்ந்த இச்சம்பவத்தில் முகமட் யுசோப் பலாடான் (வயது 72) என்பவர் பலியானார். இங்குள்ள செண்டர்போய்ன்ட் பேரங்காடிக்கு முன் உள்ள சாலையை அவர் கடக்க முயன்றுள்ளார். அவ்வழியே வந்த டொயோட்டா ப்ராடோ ரகக் கார் அவரை மோதித் தள்ளியுள்ளது. இதனால் அவருக்கு தலையிலும் உடலிலும் பலத்த காயங்கள் ஏற்பட்டுள்ளன. சாலையில் கார் வருவதைப் பார்க்காமல் திடீரென அவர் சாலையைக் கடக்க முயன்றதால் இந்த அசம்பாவிதம் ஏற்பட்டதாக கோத்தா கினபாலு மாவட்ட போலீஸ் தலைவர் எம்.சந்திரா தெரிவித்தார். அங்கு விரைந்து வந்த மருத்துவ அதிகாரிகள் முதியவர் உயிரிழந்ததை உறுதி செய்தனர். கார் ஓட்டுநர் பிரேக்கை அழுத்தியுள்ளார். இருந்தபோதும் காருக்கும் அந்த முதியவருக்கும் இடையிலான இடைவெளி குறைவாக இருந்ததால் கார் அவரை மோதித் தள்ளியுள்ளது என்ற தகவல் விசாரணையின் மூலம் தெரியவந்துள்ளது.


உணவின்றி செத்துகுவியும் மக்கள்!!

ஆப்ரிக்காவில் ஏற்பட்ட உள்நாட்டு போரினால் ஆப்ரிக்காவின் நைஜீரியா மற்றும் சோமாலியவை சேர்ந்த மக்கள் அகதிகளாக மற்ற நாடுகளுக்கு வெளி யிரும் சம்பவம் அதிகரித்துள்ளது. இப்படி அகதிகளாக சொந்த இடங்களை விட்டு பிழைப்புதேடிவரும் மக்களை விரட்டிவிடும் போக்கை ஐநாவின் மனித உரிமை ஆணையம் வன்மையாக கண்டித்துள்ளது.

அண்மையில் நடந்து வரும் ஆப்ரிக்க உள்நாட்டு போரினால் நைஜீரியா மற்றும் சோமாலியவை சேர்ந்த மக்கள் மற்ற நாடுகளில் அகதிகளாக தஞ்சம் அடைந்து வருகின்றனர். அப்படி இருக்க அண்மையில் அகதிகளாக சென்ற மக்களில் 13 ஆயிரம் பேரை அல்ஜீரியா அரசு நாட்டிற்குள் புகவிடா மல் சஹாரா பாலைவனத்திற்கு விரட்டியடித்துள்ளது. பாலைவனத்தில் விரட்டிக்கப்ட்ட அகதிமக்கள் குடியிருப்பு வசதிகள் உணவு போன்ற எந்த அடிப்படை வசதிகளுமின்றி வெப்பத்தின் தாக்கத்தால் குழந்தைகள்,கர்ப்பிணி பெண்கள் என ஏராளமானோர் சுருண்டு விழுந்து உயிரிழந்து வருகின்றனர்.

அல்ஜீரிய அரசின் இந்த மனிதன்மையற்ற போக்கை ஐநா மனித உரிமைகள் ஆணையம் வன்மையாக கண்டித்துள்ளது. இதேபோல் அமெரிக்காவில் சட்ட விரோதமாக குடியேறுபவர்களின் குழந்தைகளை பிரித்துவைக்கும் ட்ரம்பின் நடவடிக்கைக்கும் ஐநா மனித உரிமை ஆணையம் கண்டனம் தெரி வித்திருந்தது. மேலும் பல சர்வதேச எதிர்ப்புகள் அமெரிக்காவிற்கு குவிய டிரம்ப் குழந்தைகளை பிரித்துவைக்கும் கொள்கையை கைவிட்டார் என்பது குறிப்பிடத்தக்கது.